Poslednji Junkerov govor kao predsednika Evropske komisije : "VOLIM EVROPU I VOLEĆU JE ZAUVEK"\nPredsednik Evropske komisije Žan Klod Junker je u svom govoro o Stanju Unije pozvao EU na veće jedinstvo u svim oblastima unutrašnje i spoljne politike.\nKada smo ujedinjeni mi Evropljani smo sila bez koje se ne može, rekao je Junker.\nPredsednik Evropske komisije je u godišnjem obraćanju pred Evropskim parlamentom naglasio važnost većeg jedinstva EU.\nSamo jaka i snažna EU je i stanju da odbrani svoje građane od klimatskih promena, terorizma, da ima uticaj na globalnoj trgovisnskoj sceni, u oblasti digitalizacije, naveo je Junker.\nOn je ocenio da je EU danas garant mira i pozvao na borbu protiv nacionalizma koji, prema njegovim rečima, ne traži rešenja već krivce.\nKontinent uliva mir zahvaljujući EU, rekao je Junker.\nGovoreći o stanju EU u 2018. godini predsednik Junker je podsetio da je Evropa u velikoj meri prevazišla ekonomsku i finansijsku krizu.\n- EU je globalna ekonomska sila - ocenio je Junker.\nOn je pozvao na jačanje Ekonomske i monetarne unije kako bi i zajednička valuta evro bila jača.\nJunker se u svom poslednjem govoru sa mesta predsednika Komisije založio za otvorenu EU koja ne okreće leđa drugima pogotovo ne onima koji pate. On je pozvao na balansiranu reformu migracione politike i kompromis unutar EU po tom pitanju.\nTrenutna rešenja u toj oblasti nam nisu dovoljna. Potrebno nam je više trajne i organizovane solidarnosti, kaže Junker.\nOn se založio za jačanje sigurnosti spoljnih granica EU, ali i ukidanje eventualnih unutrašnjih granica.\nUkoliko one ostanu to je korak unazad za Evropu, ocenio je Junker.\nGovoreći o migracionoj politici predsednik Evropske komiisje pozvao je na borbu protiv ilegalne migracije, povratak onih koji su nelagalno ušli na teritoriju EU, ali i na otvaranje legalnih mogracionih puteva.\nPotrebna nam je kvalifikovana radna snaga, poručio je Junker.\nGovoreći o Bregzitu Žan Klod Junker je ponovio da poštuje odluku Velike Britanije da napusti Uniju, ali da duboko žali zbog toga. On je poručio da niko ko napusti EU ne mžoe da ostane deo jednstvenog tržišta. Posebno je naglasio važnost rešavanja pitanja granice sa Irskom, ali i budućih odnosa.\nPosle 29. marta 2019. godine Velika Britanija neće biti bilo koja treća zemlja već blizak prijatelj i partner EU, zaključio je Junker.\nMerkelova ŽELI NEMCA na čelu Evropske komisije: Zbog toga bi Nemačka odustala od OVIH AMBICIJA\nU svom govoru pred poslanicima Evropskog paralmenta Junker se založio za odbranu slobode medija u Evropi i poručio da slobodni mediji ne smeju biti dovedeni u pitanje.\nNema demokratije bez slobode izražavanja, kaže Junker.\nŽan Klod Junker je predložoi i kažnjavanje internet prlatformi kao što su Gugl, Fejsbuk i Tviter ukoliko postavljeni ekstremistički sadržaj ne odstrane u roku od sat vremena.\nPredsednik Evropske komisije pozvao je i na odbranu vladavine prava u EU i pozvao na sankcionisanje svih koji te principe krše.\nJunker je tokom svog govora pozvao na ukidanje dosadašnje prakse letnjeg računaja vremena.\n- Volim Evropu i uvek ću je voleti - zaključio je Žan Klod Junker u završnoj reči svog poslednjeg govora o Stanju unije sa pozicije predsednika Evropske komisje.\nAustrija i EK se približile po pitanju migracije


FIFA odbacila žalbe Mađarske i Bugarske - Sportske.net\nFIFA odbacila žalbe Mađarske i Bugarske\nSvetska fudbalska federacija (FIFA) odbacila je danas žalbe Mađarske i Bugarske, tako da će obe reprezentacije igrati kvalifikacione mečeve za Svetsko prvenstvo pred praznim tribinama zbog antisemitskog i rasističkog ponašanja navijača.\nOba fudbalska saveza podnela su žalbe na kazne Disciplinske komisije, koje su razmatrane i danas odbačena. FIFA je navela da će te reprezentacije igrati kvalifikacione utakmice u martu pred praznim tribinama, a upozorila ih je i da paze na ponašanje ubuduće.\nNavijači Mađarske vredjali su izraelski tim tokom prijateljske utakmice u avgustu u Budimpešti, zbog čega će 22. marta igrati bez prisustva publike.\nBugarski navijači su u oktobru u Sofiji ispuštali majmunske uzvike upućene crnom fudbaleru Danske, tako da će kod kuće protiv Malte igrati pred praznim tribinama.\nFIFA je kaznila Mađarsku sa 40.000, a Bugarsku sa 35.000 švajcarskih franaka.\nOba saveza mogu da se žale Sudu za sportsku arbitražu.


Saša Đorđević Archives - KRIK\nU poslednjih mesec dana na ugostiteljske objekte u Beogradu bačene su bombe, molotovljev koktel, a jedan je gađan i iz zolje. U napadima niko nije povređen, a policija i tužilaštvo ni u jednom od slučajeva nisu otkrili zbog čega su restorani i kafići bili meta, niti ko je naredio i […]\nGodinu dana od „Skenera“ – samo jedna presuda\nGodinu dana nakon dve velike policijske akcije „Skener“ doneta je jedna presuda, a u većini slučajeva istrage i dalje traju. Masovna hapšenja često se koriste u predizborne svrhe i ne predstavljaju sistemsku borbu protiv korupcije, smatraju sagovornici KRIK-a. Piše: Nataša Marković Sudija Miodrag Plazinić iz Čačka, koji je tokom prve […]\nAkcijom „Cunami“ policija nije značajno uzdrmala organizovani kriminal jer je usmerena na hapšenje dilera, a ne organizatora narko-grupa, kažu sagovornici KRIK-a. Piše: Bojana Jovanović Ministar unutrašnjih poslova Nebojša Stefanović održao je konferenciju za medije i saopštio da je u akciji „Cunami“ koja je sprovedena u nedelju uhapšeno je 68 osoba u […]\n03 juna, 2016\nPiše: Saša Đorđević Slučaj Dragoslav Kosmajac je školski primer kako ne treba voditi ozbiljan slučaj protiv organizovanog kriminala. Priča o Dragoslavu Kosmajcu više podseća na čuveni roman Franca Kafke „Proces“ nego na postupak „Narod protiv Al Kaponea“. Slučaj Kosmajac otkriva sistemske probleme koji otežavaju uspešnu borbu protiv kriminala i korupcije. […]\nDirektor policije Milorad Veljović smenjen je danas na sednici Vlade Srbije. Za vršioca dužnosti direktora postavljen je Vladimir Rebić, dosadašnji načelnik Uprave saobraćajne policije. Piše: Bojana Pavlović U saopštenju vlade o Veljovićevoj smeni, navodi se samo da je ispunio uslove za penzionisanje i da će sutra biti postavljen na mesto […]


Jelena Milanović na čelu KOMS-a - Kragujevac online - Sve o gradu na jednom mestu\nTrenutno se nalazite na strani: Vesti Info Grad Kragujevac Jelena Milanović na čelu KOMS-a\nJelena Milanović na čelu KOMS-a\nčetvrtak, 31 mart 2016 20:01\nKragujevčanka Jelena Milanović, predsednica omladine JAZAS-a iz Kragujevca, odnedavno se nalazi na celu Krovne organizacije mladih Srbije.\nReč je o savezu koji okuplja 90 omladinskih organizacija sa teritorije čitave Srbije i bavi se zastupanjem interesa mladih, učešcem u procesima donošenja odluka koje su od značaja za mlade na nacionalnom nivou i analizom javnih politika. Tim povodom, prijem za Jelenu Milanović u zgradi Gradske uprave organizovao je Obrad Turković, pomoćnik gradonacelnika za informisanje i unapredenje položaja mladih.\nZaista ćemo se truditi da sada kao KOMS delujemo i kreiramo nacionalnu politiku za mlade i da je preko strateških partnerstava spuštamo na lokalni nivo, a grad Kragujevac će svakako biti značajan partner u ovom procesu. >Kragujevac je kao grad poslednjih godina zaista poboljšao situaciju kada je rec o omladinskoj politici, kreirajući i Lokalni akcioni plan za mlade, raspisujući konkurs za omladinske organizacije čije rezultate očekujemo. KOMS ne deluje toliko na lokalnom nivou, više se bavi politikom zagovaranja na nacionalnom nivou i to je zapravo kanal preko kog omladinske organizacije mogu da deluju na ministarstva i ostale institucije koje deluju na nacionalnom nivou - kaže Jelena Milanovic.\nKOMS će u narednom periodu nastaviti sa kampanjom «Misli na mlade» koja se tiče zapravo uključivanja mladih u procese donošenja odluka, a cilj je, kako objašnjava Milanoviceva da ubede sva ministarstva i Vladine kancelarije da naprave agendu za mlade, jer mladi nisu prioritet samo Ministarstva omladine i sporta nego i svih ostalih ministarstava.\nJa bih rekao da je ovo kruna rada, posle godinu dana izgradnje sistema omladinske politike u gradu Kragujevcu. Ja ću vas podsetiti da je Kragujevac grad koji je lider u tom pogledu i mi smo jedini grad koji ima poseban konkurs koji se odnosi na omladinske organizacije. Posebno mi je drago to što je naša Kragujevčanka, Jelena Milanović, predsednica omladine JAZAS-a Kragujevca postala predsednica Krovne organizacije mladih koja je najreferentnija organizacija u Srbiji i ono što nam je posebno drago je da je ona u ovom procesu izgradnje omladinske politike na lokalnom nivou bila jedan od kljucnih aktera, i kao učesnik u izradinji Lokalnog akcionog plana za mlade. Mi na neki način ovo doživljavamo kao zajednicki uspeh i nadam se da ćemo njenu poziciju koristiti kao instrument da unapredimo poziciju mladih u gradu Kragujevcu- kaže Obrad Turković. Grad Kragujevac će biti jedan od partnera KOMS-a u osnivanju regionalnih krovnih organizacija mladih i to će biti jedan od prvih konkretnih koraka ove saradnje.


"Opozicija samo u Srbiji u koroni našla izgovor da ne izađe na izbore" | Srbija izbori 2020\n» "Opozicija samo u Srbiji u koroni našla izgovor da ne izađe na izbore"\nIzbori u Hrvatskoj i u drugim zemljama uprkos koroni pokazuju koliko su bile bespredmente optužbe naše opozicije, rekla je funkcionerka SNS Zorana Mihajlović.\nOna je dodala da je srpska opozicija jedino tražila izgovor zašto ne smeju da izađu na izbore.\nKada je reč o izborima u vreme epidemije korone, jasno je da Srbija nije jedina zemlja koja je išla na glasanje u ovom vreme i koja je upravo zbog toga na glasačkim mestima preudzela sve potrebne epidemiološke preporuke kako bi se građani zaštitili, rekla je Mihajlović Tanjugu.\n"Samim tim što se danas izbori održavaju i u Hrvataskoj, da su pre samo nekoliko dana bili održani lokalni izbori u Francuskoj, u avgustu izbori očekuju i Crnu Goru, a i biće ih u drugim zemljama, to samo pokazuje koliko su bile bespredmente optužbe naše opozicije koja je samo tražila izgovor zašto ne smeju da izađu na izbore".\nA nisu smeli da se pojave, jer su znali kako bi građani ocenili ono što rade za njih i jer su znali da bi na izborima prošli poput Vojislava Šešelja i Sergeja Trifunovića, dodala je ona.\nMihajlović podseća i da lista koju je predvodio Aleksandar Vučić, za razliku od nekih drugih stranaka, nije održala nijedan jedini predizborni skup upravo zbog toga, jer nije želela na bilo koji način da doprinese bilo kakvom širenju virusa.\n"Hrvatskoj želim mirne izbore i da na njima dobiju vlast koja će raditi u najboljem intersu njihovih građana, sa kojom će Srbija nastaviti da radi na što boljim ekonomskim i političkim odnosima naših država i što boljem život srpskih građana u Hrvatskoj i Hrvata u Srbiji", poručila je Mihajlović.


16.09.2015. / 7:20\nBEOGRAD, Amerikanci sve više kupuju srpsku rakiju, vina i mineralne vode. Razlog je i odluka američkog Kongresa da Srbiji odobri status nacije povlašćene u trgovini.\nTri šumadijske kompanije koje proizvode mineralnu vodu, rakiju i vino “Knjaz Miloš”, “Flores” i vinarija “Aleksandrović” povećale su, u prvih sedam mjeseci ove godine, izvoz svojih proizvoda na američko tržište za 10 do 20 odsto, u odnosu na isti period prošle godine.\n“Budući da je Republici Srbiji nakon dve godine ponovo odobren Generalni sistem preferencijala za bescarinski izvoz proizvoda na tržište SAD, nastojaćemo da planskim sprovodjenjem strategije razvoja iskoristimo sve benefite tokom perioda povlašćenog statusa, a u cilju unapredjenja izvoza i poboljšanja saradnje sa američkim kompanijama”, navode u aranđelovačkoj fabrici “Knjaz Miloš”.\nPovećanje izvoza na američko tržište za do 10 do 12 odsto bileže i u kompaniji “Flores” iz Divostina kod Kragujevca, koja je žestoka pića na to tržište izvezla u vrijednosti od oko 130.000 dolara.\nVlasnik vinarije “Aleksandrović” u Vinči, kod Topole, Božidar Aleksandrović u izjavi Tanjugu je rekao da je do sada na američko tržište izvezeno vina u vrednosti od oko 100.000 dolara.\nPrema njegovim riječima, na tržište SAD ta vinarija je izvezla najpoznatije brendove i to belo vino “trijumf” i crveno vino “regent”.\nTagovi: izborizvozmineralna vodarakijasadsrbijavazno


Puštena u rad mala hidroelektrana "Žiraja II" - Opcija\nPuštena u rad mala hidroelektrana “Žiraja II”\n22-06-2017 Biznis, Pocetna, Vijesti\nU Bijelom Bučju kod Teslića danas je puštena u rad novoizgrađena mala hidroelektrana “Žiraja dva”, instalisane snage 900 kilovata, u koju je uloženo 1,3 miliona evra.\nInvestitor je firma “Megaelektrik” iz Laktaša koja se nalazi u većinskom vlasništvu SOL grupacije iz italijanskog grada Monca.\nMalu hidroelektranu, čija je planirana godišnja proizvodnja između dva i dva i po miliona kilovata, pustili su u rad ministar za prostorno uređenje, građevinarstvo i ekologiju Republike Srpske Srebrenka Golić, ministar industrije, energetike i rudarstva Petar Đokić, ministar zdravlja i socijalne zaštite Dragan Bogdanić i ambasador Italije u BiH Nikola Minasi.\nU svečanosti puštanja u rad male hidroelektrane učestvovali su član Uprave SOL grupe Đulijo Fumagali Romario, direktor preduzeća “Megaelektrik” Dragan Jerinić i načelnik opštine Teslić Milan Miličević.\nĐokić je rekao da je “Žiraja dva” 17. mala hidroelektrana u Srpskoj, te da sva ova postrojenja ukupno proizvode 51 megavat energije. “Izgradnjom ovakvog objekta dajemo doprinos ukupnoj energetskoj politici Evrope koja promoviše potrebu izgradnje objekata sa obnovljivim izvorima energije.\nSrpska je do sada dostigla oko 36 odsto proizvodnje energije iz ovakvih izvora”, rekao je Đokić.\nOn je dodao da je cilj da se u narednom periodu podstiču i podrže i drugi investitori da grade slične, pa i veće objekte, koji će koristiti energiju sunca i bio-mase.\n“Odlučni smo da nastavimo realizaciju energetskih objekata koji koriste neobnovljive izvore. Tu prije svega govorim o izgradnji Termoelektrane `Gacko dva`, u vezi sa kojom je Vlada Srpske danas donijela određene odluke kojima ulazi u dinamičniji period priprema i njene izgradnje”, rekao je Đokić.\nOn je podsjetio da je u toku izgradnja još sedam malih hidroelektrana u Republici Srpskoj, te da su još dvije u probnom radu.\n“Sve one će biti puštene u tad najkasnije do kraja 2018. godine”, najavio je Đokić i dodao da to potvrđuje da je Srpska u ovoj oblasti proteklih godina učinila veliki napredak.\nGolićeva je rekla da je “Žiraja dva” četvrta mala hidroelektrana koja je izgrađena na području opštine Teslić.\n“U pitanju su obnovljivi izvori energije, a što je najbitnije u izgradnji je učestvovala domaća operativa”, rekla je Golićeva i dodala da su radovi izvedeni u skladu sa zakonskim normama. Ona je pojasnila da je kod izdavanja ekoloških dozvola najbitnija vodna dozvola, koja se uključuje i ekološku.\nAmbasador Italije u BiH Nikola Minasi izrazio je zadovoljstvo kvalitenom saradnjom sa Vladom Republike Srpske i opštinom Teslić, te najavio da će pružiti neophodnu logistiku i podržati italijanske investitore da ulažu u Srpsku.\nPredsjednik “Megaelektrika” Dragan Jerinić rekao je da su sve radove izvele domaće firme.\nOn je dodao da je SOL grupacija prisutna na tržištu BiH već 15 godina kroz razne investicije.\n“Na području Blatnice sproveli su četiri projekta izgradnje malih hidrocentrala `Žiraja jedan`, `Žeželja`, `Velika Jasenica` i `Žiraja dva`, a najavljuju dalje investicije u projekte obnovljivih izvora energije”, rekao je Jerinić.\nNačelnik opštine Teslić Milan Miličević rekao je da je investitor ispoštovao predviđene dogovore i, osim izgradnje male hidroelektrane, ulagao sredstva u putnu infrastrukturu.


Oprezno prilikom korišćenja platne kartice na putovanjima zbog visokih provizija - Daljine.rs\nAko na putovanjima ne uobičajavate da nosite keš odnosno gotovinu, već se oslanjate na svoju platnu karticu, obratite pažnju u kojim radnjama i na kojim bankomatima je koristite, zato što vam neočekivane provizije mogu pomrsiti račune.\nImajući na umu da provizije na manje sume idu i do 30 odsto, pri čemu pojedine banke naplaćuju i dodatne procente iznosa koji podižete, najsigurnije je da kartice koristite za plaćanja u samim prodajnim i uslužnim objektima, u kojima je provizija za plaćanje robe kreditnim karticama 1,25 odsto.\nKada je u pitanju podizanje novca u inostranstvu, ono što se najčešće dešava jeste da će vam banka naplatiti proviziju od tri odsto, što važi i za šaltere i za bankomate, osim ako ste klijent banke koja praktikuje nenaplaćivanje provizije onda kada sa debitnih kartica podižete gotovinu na bankomatima banaka članica iste grupacije.\nNeke od banaka za podizanje gotovine sa bankomata drugih banaka u inostranstvu uzimaju naknadu od 1 odsto, odnosno minimum tri evra, dok je za korisnike kreditnih kartica provizija 2 odsto ili minimum 250 dinara.\nOvaj procenat pojedine domaće banke naplaćuju prilikom gotovinskih isplata u inostranstvu za sve vrste kartica, nezavisno od toga da li su u pitanju građani ili firme, kada je fiksni iznos najmanje tri evra.\nPostoje i banke čija je fiksna provizija minimum pet evra, zbog čega je najpametnije da proverite tarifnik svoje banke u kom su dužne da definišu uslove korišćenja kartica na bankomatima u zemlji i inostranstvu.\nJedino mudrije od toga jeste da se držite dobrog starog konvertovanja novca, bilo da je važeća valuta tamo gde putujete evro, dolar, hrvatska kruna, poljski zlot, češka kruna ili turska lira.


05.06.2020. Stefan Živković Kultura Ostavi komentar\nU okviru obeležavanja Dana opštine, juče je u Art galeriji Centra za kulturu i umetnost otvorena izložba slika akademskog slikara Pavla Naskovića. Aleksinačka likovna publika imala je priliku da vidi živopisne pejzaže Aleksinca i okoline, koji čine retrospektivu umetničkog stvaralaštva našeg sugrađanina.\n− Svojim slikama, mozaicima, a bogami i svojim pedagoškim radom ostavio je veliki pečat jer se jedan veliki broj ljudi, njegovih studenata, opredelio za likovno stvaralaštvo. Ono što je bitno za ovu izložbu jeste da je ona prava izložba za ovaj Dan zato što je ovo retrospektiva Aleksinca i okoline. Ono što bih izdvojio jesu panorame Aleksinca koje je autor slikao iz svog dvorišta, i na kojima se vidi isti ugao gledanja ali kroz različite periode izgradnje Aleksinca, odnosno Aleksinac kroz periode stvaralaštva Pavla Naskovića – rekao je, između ostalog, Ivan Matejević otvarajući izložbu.\nPostavku „Aleksinac i okolina” čini 16 slika velikog formata, naslikanih kombinovanom tehnikom i uljem na platnu 80-tih i 90-tih godina prošlog veka, a među njima se nalazi i slika koju je Pavle Nasković naslikao davne 1960. godine. Svoju prvu samostalnu izložbu u Aleksincu imao je 1964. godine u holu nekadašnje Gimnazije „Drakče Milovanović”. Učesnik je mnogih kolektivnih likovnih kolonija i grupnih izložbi, samostalno je priredio više od 50 izložbi, a ovom izložbom obeležio je 56 godina svog umetničkog rada.\nU razgovoru za naš portal autor izložbe Pavle Nasković kazao je da je aleksinački kraj veoma inspirativan za rad jer se sve nalazi nadohvat ruke, u neposrednoj blizini.\n− Vrlo inspirativno je slikati u ovom podneblju, iz razloga što je sve tu, nadohvat ruke, i Morava i Moravica, i predeli Jastrepca, Bovanskog jezera, Subotinca, Sokobanje, predeli Rtnja, tako da sam ja slikajući obišao čitavu teritoriju naše opštine i okoline – rekao je Nasković.\nProfesor Nasković pripada onoj grupi umetnika koja slika neposredno u blizini i u direktnom kontaktu sa onim što žele da naslikaju, često iz svog dvorišta, pored puta ili u dubokom snegu.\n− Verujem da onaj ko želi da slika može toliko toga u ovome da nađe inspiraciju, jer ja polazim od toga da je najvažnije kako se to sve što se vidi slika, da je mnogo bitnije kako se slika, a ne šta, jer i najjednostavnije drvo sa krošnjom može da bude naslikano kao dobra slika, u bilo kom periodu, proleću, jeseni ili zimi – zaključio je naš sagovornik.\nPrevious Post:Seoska slava uz pesmu, igru i kotlić\nNext Post:Dan opštine nakon korone: Bez pobratima, uz visoke zvanice


Amerikanci „dotakli dno“ - 02.08.2015, Sputnik Srbija\nProcenat Amerikanaca koji stanuju u sopstvenom domu tokom drugog kvartala ove godine, prema podacima američkog Ministarstva trgovine, pao je na svega 63,5... 02.08.2015, Sputnik Srbija\nDok zla i genocidna imperija ne propadne svetu neće svanuti.\n11:00 02.08.2015 (Osveženo: 16:19 05.10.2015)\nCC BY 2.0 / Flickr/frankieleon / Primanje novca-ilustracija\nPad stope vlasništva nad nekretninama u SAD naglašava razmere štete od recesije i sporog oporavka posle krize, ali sa tekućim poboljšanjem stanja na tržištu rada moguće je da se taj silazni trend zaustavi, smatraju analitičari, a prenosi Rojters.\nOni, takođe, podsećaju da je najviša stopa vlasništva iznosila 69,4 odsto, a zabeležena je 2004. godine, dok je u prvom kvartalu ove godine iznosila 63,8 odsto.\n„Verujemo da je stopa vlasništva dostigla svoje dno, ali ne očekujemo da će ona početi značajnije da raste pre 2017. godine“, kaže viši ekonomista u agenciji „Mudis analitiks“ Andres Karbačo Burgos, i ističe da ne veruje da će se trend pada nastaviti.\nNjegov optimizam zasniva se na padu stope nezaposlenosti koja u SAD trenutno iznosi 5,3 odsto i nalazi se na svom minimumu u poslednjih sedam godina.\nTakva stopa je jako blizu granične vrednosti od 5,0 do 5,2 odsto, koju u američkoj centralnoj banci „Fed“ smatraju punom zaposlenošću.\nS obzirom na slabu ponudu biroa za zapošljavanje, raste pritisak za povećanje plata, pa se može očekivati da uskoro poraste broj radnika koji su u mogućnosti da kupe svoju prvu nekretninu.\nS druge strane, kada je u pitanju iznajmljivanje stambenog prostora, stopa slobodnih stambenih jedinica je najmanja od 1985. godine i u drugom tromesečju iznosila je 6,8 odsto, dok je u prvom bila 7,1 odsto.\nProsečna cena najma nekretnine u drugom kvartalu povećala se na 803 dolara, a početkom godine iznosila je 766 dolara.\nTakvo povećanje, smatraju ekonomisti, podstiče želju za kupovinom nekretnine, što bi dalje, do kraja godine, moglo da podstakne inflaciju u određenoj meri.\nU tekstu se navodi mišljenje stručnjaka londonske firme „Kapital ekonomiks“ koji smatra da će cene zakupa stana u SAD u ovoj i idućoj godini imati godišnji rast od pet odsto, što je najviše od 1980. godine.\n2 Avgust 2015, 12:43


Ovo je 10 stvari koje mentalno jaki ljudi ne rade:\nNe troše vreme žaleći sebe\nMnoge stvari u životu su neizbežne, ali je vaš izbor da li ćete kukati nad svojom sudbinom. Umesto da razmišljate o problemu, fokusirajte se na pronalaženje kreativnih rešenja, i budite zahvalni na svemu onome što je dobro.\nNe razbacuju svoju moć\nZa mnoge je veoma primamljivo da krive druge za svoja osećanja ili okolnosti, ali istina je da im na taj način daju moć, “titulu” onog moćnijeg i superiornijeg u datom odnosu. Povratite svoju moć prihvatanjem potpuno odgovornosti za to kako se osećate, mislite i ponašate. Osnaživanje sebe je ključna komponentna za izgradnju mentalnog zdravlja i formiranje života koji želite da živite.\nNe beže od promena\nIako se čovek najsigurnije oseća kada je u svojoj zoni komfora, izbegavanje novih izazova može se javiti kao najveći problem za kreiranje bogatog i ispunjenog života. Što više vežbate da tolerišete neugodne osećaje i situacije, uzrokovane promenama, bolje razvijate svoje sposobnosti da stvorite sebi kvalitetnu budućnost.\nAmy Morin ističe da ljudi previše vremena i energije troše brinući o pogrešnim stvarima. “Umesto da se fokusiramo na pripremanje za oluju, gubimo energiju na silnu želju da se oluja ni ne dogodi. Ako bismo tu istu energiju uložili na sve ono nad čim imamo kontrolu, bili bismo mnogo bolje pripremljeni za sve ono što nam život donosi”, kaže Morin. Savet je da obratite pažnju svaki put kada primetite da brinete o tuđim izborima ili ponašanju na kojem nemate uticaj, i da tu energiju uložite u nešto produktivno.\nNe opterećuju se da udovoljavaju drugima\nMnogi ljudi kažu: “Baš me briga šta drugi misle”, ali često, to je samo odbrambeni mehanizam koji ima ulogu da ih zaštiti od bola i osećaja povređenosti u vezi sa odbijanjem od strane drugih. Potrebno je pobediti strah od izazivanja ljutnje kod drugih, jer čovek ne samo da ne može svakome udovoljiti, već treba da misli i šta je dobro za njega samog kako bi živeo autentičan život, ispunjen sopstvenim odlukama i izborima, a ne tuđim zahtevima.\nLjudi prave na desetine i stotine izbora svakog dana, i ti izbori se često zasnimaju na emocijama, a ne na pravom nivou rizika. Kada nastane problem? Kada su vaše emocije iracionalne i nepouzdane, što u vašoj glavoj povećava nivo rizika i straha od rizika, zbog čega ne preduzmete korake koje biste želeli, a koji mogu biti uspešni u realnosti. Nećete moći da postignete velike, izvanredne uspehe ako ne preuzimate rizik i ne naučite kako da ga precizno “izračunate”, bez uplitanja iracionalnosti.\nNe oslanjaju se na prošlost\nUčenje iz prošlosti je koristan faktor pri izgradnji mentalne snage, ali preterano razmišljanje i oslanjanje na prošlost može biti štetno. “Pokupite” stare lekcije, pretvorite ih u nešto produktivno u sadašnjosti i budućnosti, i fokusirajte se na prilike koje su pred vama, a ne teške trenutke koji su iza vas.\nBilo bi lepo kada bi čovek nakon svake specifične greške, naučio lekciju tako da tu istu grešku više nikada ne ponovi... Ali, u praksi to nije uvek tako. Učenje na greškama, međutim, zahteva poniznost i spremnost prilikom potražnje novih strategija. Mentalno jaki ljudi ne sakrivaju svoje greške i ne traže opravdanja za njih. Umesto toga, oni svoje greške pretvore u mogućnost za lični napredak.\nNe odustaju nakon neuspeha\nOd malena, čovek se uči da je neuspeh loš – on čini da se oseća neprijatno, obeshrabreno, demotivisano, poraženo. Ali, istina je da je nemoguće uspeti bez ijednog neuspeha. Mentalno jaki ljudi neuspeh vide kao dokaz da guraju sebe do krajnjih granica svojih napora, ne bi li dosegnuli svoj maksimalni potencijal.\nNe omalovažavaju tuđe uspehe\nNe dozvolite da vas zavist što je vaš kolega ili prijatelj uspeo obeshrabri i spreči o postizanju svojih ciljeva. Fokusiranje na to ko je sve oko vas uspeo, zašto i na koji način odvući će vas u pogrešnu stranu, daleko od onog pravca koji vas vodi sopstvenom uspehu i ostvarivanju snova. Zavist je osećaj nemoći i nesigurnosti, a zasigurno ne želite da takav utisak ostavite i da se tako osećate, duboko u sebi.


Dokumentarna izložba “Ataturkov mauzolej”\nIzložba koju cini 35 fotografija koje svjedoce o mjestu gdje pociva osnivac savremene turske države, Mustafa Kemal Ataturk, povodom obilježavanja turskog nacionalnog praznika, 19. maja, bice otvorena Procitaj vise\nTeatarfest bez bh. predstave\nDeseti medunarodni Teatarfest održace se ove godine u Sarajevu od 12. do 19. maja, ali ovaj put bez domacih predstavnika. “Interes festivala je prije svega usmjeren na razmjenu iskustava i pogled na Procitaj vise\nAli u okviru Dana Kantona Sarajevo\nNakon višegodišnjeg pauziranja Salon mladih 2007. ce biti veceras otvoren, u okviru Dana Kantona Sarajevo, u gradskoj galeriji Collegium Artisticum u 19 sati. Tako je poslije 16 godina pokrenuta inic Procitaj vise\nProfesor sa svojim studentima\nKoncert muzike za violoncelo, koji ce biti posvecen nedavno preminulom maestru Mstislavu Rostropovicu (1927-2007), održace se veceras u Bošnjackom institutu, sa pocetkom u 19.30 sati. Koncert ce biti Procitaj vise\nPriča u svijetu, šutnja u zemlji\nU situaciji kad o djelima dizajnera iz BiH cesto govore na najeminentnijim mjestima u svijetu, bilo je nužno prekinuti domacu indiferentnost prema tom savremenom produktu kreativnih bh. umjetnika. Ovi Procitaj vise\nSve je zapisano u knjizi ArteFacts\nKnjiga ArteFacts, koja je ustvari katalog, predstavlja deceniju ucešca bh. umjetnika na najprestižnijoj smotri savremene svjetske umjetnosti Venecijanskom bijenalu, i to u periodu od 1993 do 2003. Poc Procitaj vise\nNeprevaziđeno umijeće tradicionalnog tiska\nBh. graficar Irfan Handukic otputovao je u Teheran. Vec je poslao deset svojih velikih grafika koje su izložene na drugom iranskom, ali i internacionalnom bijenalu grafike i postera. Kako se bijenale Procitaj vise\nPedeset buketa crvenih lala\nPijanisti su u nezavidnoj situaciji u odnosu na ostale muzicare koji mogu da nose svoje dragocjene instrumente, kaže novosadska pijanistica Rita Kinka na pocetku razgovora, a uoci sarajevskog koncerta Procitaj vise\nVenecijanski bijenale ove godine bez bh. umjetnika\nKnjiga koja ne dokumentira samo decenijsko ucešce naših umjetnika na Venecijanskim bijenalima, kao najprestižnijim smotrama savremene svjetske umjetnosti, u periodu od 1993. do 2003, nego predstavlja Procitaj vise\nBanjalučani vole slikarstvo i grafiku\nNa Akademiji umjetnosti u Banjoj Luci, na Odsjeku muzickih umjetnosti slobodno je 30 brucoških mjesta, a na Dramskim umjetnostima bila su prijavljena 32 kandidata, dok je za drugi krug “utrke” za upis Procitaj vise


RTCG - Radio Televizija Crne Gore - Nacionalni javni servis :: Svijet :: Orešarski bugarski premijer\nMANJINSKA VLADA 29. 05. 2013. 19:03 >> 19:03 0\nOrešarski bugarski premijer\nParlament Bugarske izabrao je danas ekonomistu i kandidata socijalista Plamena Orešarskog za premijera. Orešarski je bio ministar finansija od 2005. do 2009. godine u socijalističkoj vladi premijera Sergeja Staniševa.\nTako se izašlo iz političkog ćorsokaka nastalog poslije nedavno održanih izbora.\nPošto je konzervativni premijer Bojko Borisov 20. februara podnio ostavku, 12. maja su u Bugarskoj održani prijevremeni parlamentarni izbori. Na njima je GERB osvojio najviše glasova, ali nije imao apsolutnu većinu.\nTa stranka potom nije uspjela da formira vladu, pošto su tri parlamentarne partije odbile da se sa njom formiraju koaliciju.\nNovu manjinsku vladu koju podržavaju Socijalisti i njihovi saveznici iz stranke etničkih Turaka, MRF.


Dokazano: Ova pesma umanjuje stres kao nijedna druga | Luftika\nDokazano: Ova pesma umanjuje stres kao nijedna druga\nKako se rešiti stresa, teskobe, napetosti? Jedno od rešenja može biti slušanje muzike, ali ne bilo koje. Novo istraživanje dokazalo je da jedna pesma umanjuje teskobu za čak 65 posto\nAko imate loš dan, pustite muziku koja će vas opustiti i oraspoložiti. Naime, kompanija za neuromarketing Mindlab International sastavila je listu od 10 pesama uz koje će stres, napetost i teskoba nestati, a ispuniće vas osećaj opuštenosti, zadovoljstva i sreće.\nUčesnici istraživanja trebali su da reše zahtevne slagalice pritom slušajući muziku. Koristeći podatke zabeležene u senzoru, naučnici su merili promene u ritmu srca, krvnog pritisku i disanju ispitanika. Jedna pesma se posebno istakla po svom opuštajućem učinku, „Weightless“ muzičkog trija Marconi Union. Naime, upravo je ta pesma smanjila osećaj teskobe za čak 65 odsto.\n„Weightless“ je delovala toliko opuštajuće da su neke ispitanice osetile pospanost slušajući je zbog čega je naučnici ne preporučuju za slušanje tokom vožnje.\nNa osnovu rezultata studije, naučnici su sastavili top listu 10 pesama koje najviše opuštaju:\n4.“ Watermark“ Enya\n5. „Strawberry Swing“ Coldplay\n9. „Canzonetta Sull’aria“ Mozart\n10. „We Can Fly“ Rue du Soleil\nOsećate da ste pod ogromnim stresom i da nikako ne možete da se opustite? Možda vam pomogne verzija pesme „Weightless“ koja traje skoro 10 sati. Postoje pesme koje vežemo uz određene ljude i događaje i koje bude neka stara sećanja, a 64 odsto žena nazvalo bi bivšeg nakon slušanja ove pesme.\nOvo je najseksepilniji muškarac 2016. godine\noznakeeliminišite stres istraživanje kako protiv stresa muzika za opuštanje pesma koja smanjuje stres


Da li je ovo najbolji opis Novaka Đokovića IKADA? - Sportske.net\nDa li je ovo najbolji opis Novaka Đokovića IKADA?\nNakefektnije objašnjenje zbog čega je Nole najbolji na svetu!\nGledaćemo klasik, Novak na Federera!Ne može mu niko ništa, Novak veličanstveni napravio veliki preokret protiv Čilića!Đoković o velikom povratku na tron: "Da ste mi to rekli pre pet meseci..."Pariz - Nole u četvrtfinalu, Džumhur predao, sledi novi balkanski dvoboj!Sjajna Novakova poruka posle povratka na prvo mesto! Lekcija svima nama!\nNovak Đoković nastavio je da ređa pobede i u Parizu, juče je savladao i Marina Čilića za plasman u polufinale, gde ga oko 16:30h očekuje još jedan veliki meč sa Rodžerom Federerom.\nA u iščekivanju ovog duela, Nole je dobio prelep kompliment od jednog od svojih rivala na ATP turnirima, Portugalca Souse.\nNole je upravo pobedom nad Sousom startovao u Parizu, taj meč je dobio sa 7:5 i 6:1, a Portugalac je u razgovoru sa novinarima na sjajan način opisao srpskog tenisera, kao idealnu kombinaciju Fededera i Nadala.\n''Federer je klasa. Kada on igra to izgleda da čini sa preveliko lakoćom, dok je Nadal izumetno moćan, borben i prilično jakog samopouzdanja i posvećenosti tenisu. A Đoković je savršena kombinacija njih dvojice, pokupio je sve najbolje od Federera i Nadala'', poručio je Žoao Sousa, a prenosi ''TennisWorldUSA''.\nPodsetimo, bez obzira na dalji učinak na ovom turniru, Novak Đoković će od ponedeljka i zvanično preuzeti mesto broj 1 na ATP listi.


Putniku posedu vatrenog oružja ukrcao se 3. januara na let u američkoj međunarodnoj vazdušnoj luki Hartsfild-Džekson u Atlanti i sleteo na međunarodni aerodrom Narita u Japanu, navodi se u saopštenju američke Uprave za sigurnost prometa (TSA), a prenosi "Si-en-en".\n- TSA je utvrdio da se nisu poštovale standardne procedure provere i da je 3. januara putnik s oružjem prošao kroz standardni kontrolni punkt TSA na međunarodnom aerodromu Hartsfild-Džekson u Atlanti - navodi se u saopštenju.\nBlokada u SAD\nPutnik se sa pištoljem ukrcao na avion dve nedelje nakon početka blokade rada američke administracije tokom koje je TSA tražio od zaposlenih da rade na kontrolnim punktovima, a da nisu plaćeni za svoj rad, prenosi Jutarnji list.\nMeđutim, TSA je odbacio sugestije da se narušavanje sigurnosti dogodilo zbog blokade američke vlade i dodao je da je tog dana na aerodromu radio uobičajen broj osoblja. Takođe je dodao da će "osobe odgovorne za narušavanje sigurnosti snositi posledice".\nZaposlenici TSA-a i bez blokade imaju određenih problema prilikom otkrivanja oružja. 2015. godine, TSA je smenio tadašnjeg šefa uprave nakon što je u izveštaju utvrđeno da čuvari aerodroma nisu otkrili eksplozive i oružje u gotovo svakom testu koje je tajni tim sproveo u desetinama vazdušnih luka.\nMnogi rade bez plate\nU ZNAK SOLIDARSNOSTI Kanadski kontrolori leta poslali STOTINE PICA američkim kolegama koji ne primaju platu zbog blokade\nOko 51.000 zaposlenih u TSA-a su među 800.000 državnih službenika koji rade bez plate ili su na prisilnom odmoru tokom blokade rada američke savezne vlade. Sindikati službi kontrola leta i sigurnosti upozorili su u svojim izjavama na različite posledice blokade rada američke administracije, ali TSA i stručnjaci tvrde kako je putovanje avionima i dalje sigurno.\nKako bi se za neke od zaposlenih ublažile financijske posledice blokade vlade, TSA je u nedelju objavio da će osigurati dnevnu isplatu primanja onima koji su bili na svojim radnim mestima tokom blokade i dodeliti im 500 dolara za rad za vreme praznika.\nPodsetimo, Demokrate tvrde da je Tramp izazvao blokadu rada državne uprave odbijanjem da prihvati plan finansiranja koji su dogovorili demokratski i republikanski senatori, jer nije uključivao sredstva potrebna za izgradnju zida duž američko-meksičke granice.


Vesti online / Vesti / Srbija / Kurti: Prioritet ujedinjenje Mitrovice, a ne stolica u UN\nUčestvujući na konferencji "Scenario velikog finala između Srbije i Kosova", Kurti je ocenio da bi Priština trebalo da bude u prednosti u odnosu na Beogradu, ali da je, kako smatra, "Kosovo je dobilo mnogo manje od Srbije tokom šest godina dijaloga".\n"Prioritet bi trebalo da bude ujedinjenje Mitrovice, žao mi je, ali ne stolica u UN. Ja nisam protiv stolice u UN, ali ujedinjenje Mitrovice ne može se uporediti sa tim", rekao je Kurti, preneo je portal Koha.net.\nPonovio je da bi prištinske vlasti trebalo da vode dijalog sa Srbima na Kosovu, a ne sa Beogradom. On je kritikovao Brisel, istakavši da Beograd traži podelu Kosova.\nKonferenciju "Scenario za veliko finale između Srbije i Kosova", organizovali su Evropski institut za istraživanje i razvoj (RIDEA) i Balkan Research Group (BPRG), uz podršku norveške Ambasade u Prištini.


LineageOS donosi Andorid 9 Pie na stare telefone | PC Press\nLineageOS donosi Andorid 9 Pie na stare telefone\n4. mart 2019. Branislav Bubanja\nLineageOS, kao i njegov prethodnik CyanogenMod, poznati su po tome što omogućavaju starijim modelima telefona da pokrenu najnoviji Android OS. Programeri koji stoje iza ovog projekta objavili su i LineageOS 16, ROM koji donosi Andorid 9 Pie na više od 30 modela telefona starih nekoliko godina. Podrška za ovaj sistem ide čak i do nekih modela iz 2014. godine (kao što su Samsung Galaxy S5 i OnePlus One).\nNaravno, podržani su i noviji modeli telefona, tako da LineageOS mogu da koriste i P20 Pro, Samsung Galaxy Tab S2 (iz 2016. godine), Xiaomi Pocophone F1… Najavljene su i verzije za mnoge druge modele telefona, koje će se pojaviti tokom narednog perioda.\nKao i uvek, kada se radi o neoficijelnom softveru, korisnici moraju da budu svesni da instalaciju rade na sopstvenu odgovornost. Ovakvi modovi nisu za korisnike koji žele komfor i punu podršku proizvođača. Takođe, instalacija ovakvog moda zahteva i određen nivo tehničkog znanja kod korisnika. Ali, ako ste planirali da zamenite svoj telefon zato što je već počeo da zastareva i zato što ne možete da dobijete najnoviju verziju Android-a na njemu, onda možda vredi razmisliti o ovakvom neoficijelnom softveru koji može da vam produži upotrebu telefona još godinu ili dve.\nPročitajte i: Google i Apple uklanjanju trećinu Android i iOS aplikacija iz svojih prodavnica\nTagovi: Android, android 9 pie, Cyanogenmod, lineage os 16, lineageos, neoficijelni mod, novi os, upgrade starih telefona\n← Gizmodrom: Tech gadžeti za Dan žena\nMiroslav Koren novi generalni menadžer kompanije Kaspersky Lab za Istočnu Evropu →


Politika privatnosti za obrazovni sistem "Crnjanski"\nOva politika privatnosti opisuje kako Obrazovni Sistem „Crnjanski“; Đorđa Ognjanovića 2, 11030 Beograd, Srbija; sa matičnim brojem 101012214, sakuplja, koristi i deli podatke u vezi sa veb stranicama.\nU Obrazovnom Sistemu „Crnjanski“, koji je dostupan na https://www.crnjanski.edu.rs/, jedan od naših glavnih prioriteta je privatnost naših posetilaca. Ovaj dokument o politici privatnosti sadrži vrste podataka koje prikuplja i beleži Obrazovni Sistem „Crnjanski“ i izdvaja način na koji se ti isti podaci koriste. Ako imate dodatna pitanja ili vam je potrebno više informacija o našim Pravilima o privatnosti, ne oklevajte da nas kontaktirate.\nOva politika privatnosti odnosi se samo na naše mrežne aktivnosti i važi za posetioce naše veb stranice u pogledu informacija koje su delili i / ili prikupljali u Obrazovnom Sistemu „Crnjanski“. Ova smernica nije primenljiva na bilo koje informacije prikupljene van mreže ili preko kanala koji nisu ove veb stranice. Time što dajete saglasnost za korištenje naše veb stranice, slažete se sa našim Pravilima o privatnosti i prihvatate njegove uslove.\nFormulari za popunjavanje ličnih podataka posetilaca našeg sajta imaju jasno predstavljenu svrhu i služe za prikupljanje Vaših ličnih podataka sa ciljem da odgovorna osoba iz Obrazovnog Sistema “Crnjanski” stupi u kontakt sa Vama povodom deljenja opširnijih informacija o izabranoj školi / programu.\nAko nas direktno kontaktirate, možda ćemo dobiti dodatne informacije o vama, kao što su vaše ime, adresa e-pošte, telefonski broj, sadržaj poruke i / ili priloge koje nam možete poslati i sve druge informacije koje odlučite da podelite.\nInformacije koje prikupljamo koristimo na različite načine, i u različite svrhe uključujući:\nNesmetani rad i održavanje naše veb stranice\nPoboljšanje i unapređenje naše veb stranice\nRazumevanje i analiziranje korišćenja naše veb stranice od strane posetilaca\nRazvijanje novih funkcija i funkcionalnosti dostupnih na veb sajtu\nKomuniciranje sa Vama, kako bismo vam pružili ažurirane informacije koje se odnose na veb lokaciju, marketinške i promotivne svrhe\nObrazovni Sistem „Crnjanski“ sledi standardni postupak korišćenja datoteka sa evidencijama. Ove datoteke evidentiraju posetioce kada posećuju veb lokacije. Sve hosting kompanije koriste ove podatke na isti način, kao deo analitike hosting usluga. Informacije prikupljene datotekama dnevnika uključuju adrese internetskog protokola (IP), vrstu pregledača, dobavljača Internet usluga (ISP), žig datuma i vremena, stranice upućivanja / izlaska i eventualno broj klikova. One nisu povezane sa bilo kojom informacijom koja se može lično identifikovati. Svrha informacija je analiza trendova, administriranje veb lokacije, praćenje kretanja korisnika na veb lokaciji i prikupljanje demografskih informacija.\nKao i bilo koji drugi veb sajt, Obrazovni Sistem „Crnjanski“ koristi „kolačiće“. Ovi kolačići koriste se za čuvanje informacija uključujući preferencije posetilaca i stranice na veb lokaciji kojoj je posetilac pristupio ili je posetio. Informacije se koriste za optimizaciju korisničkog iskustva prilagođavanjem sadržaja naših veb stranica na osnovu vrste pregledača posetioca i / ili drugih informacija.\nZa opšte informacije o kolačićima, molimo pročitajte "Šta su kolačići".\nMožete da onemogućite kolačiće putem vaših pojedinačnih opcija pretraživača. Da biste saznali detaljnije informacije o upravljanju kolačićima sa određenih veb pretraživača, možete ih pronaći na odgovarajućim veb lokacijama pretraživača.\nSvaki korisnik i posetilac našeg sajta ima pravo na sledeće:\nPravo na pristup - Imate pravo da tražite kopije ličnih podataka.\nPravo na ispravku - Imate pravo da tražite da ispravimo bilo koje informacije za koje smatrate da su netačne. Takođe imate pravo da tražite da ispunimo informacije za koje smatrate da su nepotpune.\nPravo na ograničavanje obrade - Imate pravo da tražite pod određenim uslovima ograničavanje obrade Vaših ličnih podataka.\nPravo na prenosivost podataka - Imate pravo da tražite da podatke koje smo prikupili prenesemo drugoj organizaciji ili direktno Vama, pod određenim uslovima. Ako podnesete zahtev, imamo rok od mesec dana da Vam odgovorimo.\nAko želite da iskoristite bilo koje od ovih prava, kontaktirajte nas.\nDrugi deo našeg prioriteta je zaštita dece tokom korišćenja Interneta. Ohrabrujemo roditelje i staratelje da prate, učestvuju u i / ili nadgledaju i vode internet aktivnosti svoje dece. Obrazovni Sistem „Crnjanski“ svesno ne prikuplja nikakve lične podatke od dece mlađe od 13 godina. Ako mislite da je vaše dete dalo ove podatke na našoj veb stranici, toplo vas ohrabrujemo da nas odmah kontaktirate i mi ćemo se potruditi da se što brže uklone takve informacije iz naše evidencije.


SASLUŠAN SRBIN KOJI JE DRŽAO TAOCE U AUTOBUSU: Uhapšen sinoć u Nemačkoj - pretio putnicima da će ih pobiti | Happy BSC portal\nIzvor: BLIC, telegraf\nSASLUŠAN SRBIN KOJI JE DRŽAO TAOCE U AUTOBUSU: Uhapšen sinoć u Nemačkoj - pretio putnicima da će ih pobiti\nNEVEROVATNA PLJAČKA U ZRENJANINU: Ušetao u prodavnicu s plastičnim pištoljem i OTEO 271.000 dinara!\nPROČITAJTE JOŠ: TALAČKA KRIZA U "LASTINOM" AUTOBUSU U NEMAČKOJ: Srpski državljanin napao dva putnika, tvrdio da je dobio poruku od Alaha\n- Muškarac u autobusu je tvrdio da ima pištolj i da će sve da pobije. Došlo je do fizičkog obračuna nekoliko putnika i dvoje je lakše povređeno - saopštili su kasno sinoć iz policije, a preneli su mediji.\nPROČITAJTE JOŠ: TEŠKA SAOBRAĆAJNA NESREĆA KOD LJIGA: Automobil udario u drvu, vozač poginuo, dete povređeno\nPodsetimo, autobus "Lasta" sinoć je vozio u pravcu Minhena, odakle je trebalo da nastavi put prema Srbiji. Prema nepotvrđenim informacijama, državljanin Srbije, koji je uhapšen, ukrcao se u autobusu u Frankfurtu. Policija nije saopštila identitet napadača, a Tanjug je preneo da je reč o F. K.\nMASAKR U JABUKOVCU - JEZIVO UBISTVO CELE PORODICE: Zločincima preti 40 godina robije!


SID 2021 – UPINITK\nPočetna SID 2021\nNa inicijativu Europske komisije, već niz godina u svijetu se obilježava Dan sigurnijeg Interneta u cilju promosanja sigurnog i odgovornog korištenja Interneta i informacionih i komunikacionih tehnologija.\nSvake godine bira se slogan, koji stavlja akcenat na određenu problematiku. Dan sigurnijeg Interneta 2021 u svijetu će se obilježiti pod sloganom „Zajedno za bolji Internet“ (“Together for a better internet”) dana 09. februar/veljača.\nOvaj Dan se u Bosni i Hercegovini obilježava od 2011. godine na inicijativu Međunarodnog foruma solidarnosti –EMMAUS u saradnji s Komitetom za obilježavanje Dana sigurnijeg Interneta BiH (SID Komitet BiH) koji Vas ovim putem poziva da, u skladu s Vašim mogućnostima, date svoj doprinos obilježavanju ovog Dana, te na ovaj način podržite napore i aktivnosti u oblasti sprečavanja zloupotrebe djece i mladih u digitalnom okruženju.\nSID (Safer Internet Day) Komitet BiH je tijelo formirano 2011. godine s ciljem realizacije preventivnih i\npromotivnih aktivnosti na zaštiti djece i mladih pri korištenju informacijskih i komunikacijskih tehnologija. Ovo tijelo je formirano od strane MFS-EMMAUS-a, a u suradnji sa međunarodnom organizacijom Insafe – europskom mrežom centara za podizanje svijesti i promociju sigurnog i odgovornog korištenja Interneta i mobilnih uređaja među djecom i mladima. Komitetom predsjedava Državni koordinator za borbu protiv trgovine ljudima, a članovi su predstavnici Regulatorne agencije za komunikacije BiH, UNICEF BiH, Save the Children, One World Platform i Microsoft-a. Obilježavanje Dana sigurnijeg Interneta je samo jedna u nizu aktivnosti koje ove organizacije zajednički i pojedinačno provode s ciljem upoznavanja djece i roditelja o rizicima koje Internet nosi, te kako se adekvatno\nzaštititi od istih.\nOrganizacija SID događaja\nNa ovoj stranici možete pronaći materijale za organizovanje radionica na temu “Sigurnost djece na internetu”.\nNa ovom linku možete pronaći prezentacije i video materijale za roditelje i nastavnike.\nNa ovom linku učenici se mogu prijaviti na nagradni kviz sigurnost na internetu koji traje od 09:00 do 19:00 sati 5.februara 2019.


BiH uskoro usvaja sporazum o slobodi kretanja u regionu: Objavljujemo detalje - Čitaj.ba\nPočetna/Vijesti/BiH/BiH uskoro usvaja sporazum o slobodi kretanja u regionu: Objavljujemo detalje\nSpreman je nacrt regionalnog sporazuma o slobodi kretanja i boravka građana šest država, koji bi uskoro trebao doći i na sjednicu Vijeću ministara, saznaje Fokus.ba.\nOvaj sporazum za kojeg se očekuje da ga usvoji Vijeće ministara BiH dolazi nakon usvajanja zaključaka Samita ministara unutrašnjih poslova i ministara sigurnosti šest ekonomija Zapadnog Balkana održanog putem interneta u okviru Berlinskog procesa 16. oktobra 2020. godine.\nNakon toga je, 10. novembra, u Sofiji uslijedilo potpisivanje Deklaracije lidera Zapadnog Balkana o Zajedničkom regionalnom tržištu – Pokretaču dublje regionalne ekonomske integracije i važnom koraku ka jedinstvenom tržištu Evropske unije usvojenu na Samitu lidera Zapadnog Balkana.\nKako se navodi u predloženom sporazumu, strane će pojednostaviti administrativne postupke za ulazak, prelazak i kratak boravak građana strana sa ličnom kartom.\n– Države će garantovati da će građani drugih država imati jednaka prava ulaska, boravka i prelaska u skladu sa ovim sporazumom i domaćim zakonodavstvom. Građanin, odnosno građanka jedne države može, u skladu sa ovim Sporazumom, ući na teritoriju druge strane pod uvjetom da on/ona ima važeću biometrijsku ličnu kartu s rokom važenja od najmanje 3 mjeseca, da nema zabranu ulaska i boravka na teritoriji druge strane, da ne predstavlja prijetnju sigurnosti ili javnom zdravlju druge Strane, što se dokazuje objektivnim, konkretnim i odgovarajućim informacijama i podacima od nadležnih organa vlasti – kaže se u nacrtu sporazuma.\nNadalje, prilikom ulaska i prelaska preko teritorije jedne od đest država između BiH, Albanije, Kosova, Crne Gore, Sjeverne Makedonije i Srbije, vršit će se obavezno elektronsko očitavanje važećeg biometrijskog ličnog dokumenta, kao i evidentiranje podataka o obavljenoj graničnoj kontroli za sve građane drugih strana.\nNa osnovu ovog sporazuma uspostavlja se komisija koja će imati zadatak da organizira, koordinira i prati aktivnosti vezane za primjenu ovog sporazuma.\nUkoliko se jedna strana povuče iz sporazuma, isti prestaje da važi samo za tu stranu i to u roku od 30 dana od dana dostavljanja obavijesti o povlačenju iz sporazuma.\nDodik napao OHR: Komentarisao i Inzka i Ashdowna


Kosovo - ROSU uhapsile Srbe, danas pred sudijom\nPriština: Srbi optuženi za ubistvo, pritvor 30 dana 35 Podeli Podeli na facebook Podeli na twitter Podeli na viber Pošalji na mail\n24.11.2018. / 09:17\nNakon sednice u Osnovnom sudu u Prištini, juče uhapšenim Srbima u problematičnoj akciji ROSU u Kosovskoj Mitrovici određen jednomesečni pritvor. Advokati dodeljeni službeno.\nSud je usvojio zahtev specijalnog kosovskog tužilaštva da se odredi pritvor do 30 dana trojici Srba uhapšenih u petak u Kosovskoj Mitrovici zbog navodne umešanosti u ubistvo lidera kosovske Građanske inicijative SDP Olivera Ivanovića.\nNedeljko Spasojević i Marko Rosić, koji su uhapšeni su vezi sa istragom ubistva Olivera Ivanovića, osumnjičeni su da su počinili krivično delo teško ubistvo, saopšteno je iz Osnovnog suda u Prištini.\nRikalo: Postoje osnovane sumnje na torturu\nMinistar u ostavci tzv. Vlade Kosova, Nenad Rikalo, izjavio je danas da postoje osnovane sumnje da su uhapšeni Srbi u Kosovskoj Mitrovici bili pod torturom, i da su predstavnici Srba na KiM zbog toga poslali zahtev da uhapšene pregledaju medicinski timovi, na koji još nije odgovoreno.\nU saopštenju se navodi da je Dragiša Marković osumnjičen za odavanje službene tajne.\nUhapšeni su sprovedeni u pritvorsku jedinicu zatvora u Podujevu.\nPojedini advokati optuženih tvrde, pak, da niko od četvorice Srba nije optužen za ubistvo.\nTo je izjavio večeras Dejan Vasić, advokat Dragiše Markovića, koji potvrđuje da je njegov branjenik osumnjičen za odavanje službene tajne i da je uhapšen zato što je viđen da na mestu ubistva Olivera Ivanovića razgovara mobilnim telefonom.\nČetvrti Srbin, koji je takođe juče uhapšen, Saša Ćurčić, treba da bude priveden u sudu u Kosovskoj Mitrovici, jer se on ne tereti za ubistvo Ivanovića već za ometanje policije u obavljanju službene dužnosti.\nKosovska policijska služba raspisala je poternicu za Milanom Radojičićem koji se, takođe, dovodi u vezu sa ubistvom Ivanovića, kao i za još jednim licem, čiji identitet nije saopšten u interesu istrage.\nOdluka o pritvoru uhapšenima saopštena je naknadno, oko 17 sati. Sednica je bila zatvorena za javnost i na njoj su uhapšeni u prisustvu svojih advokata izjavu sudu dali samo na okolnosti određivanja pritvora, a svoju odbranu povodom krivičnog dela za koje se terete iznosiće pred tužiocem naknadno.\nDragiša Marković, Saša Đurić i Nedeljko Spasojević uhapsili su pripadnici ROSU u petak rano ujutru u Kosovskoj Mitrovici, a potom su zadržani u pritvoru u Prištini.\nPotpredsednik Srpske liste Igor Simić izjavio je da je posebno uznemirujuće to što su trojici juče uhapšenih Srba dodeljeni advokati po službenoj dužnosti, zbog izmišljenih birokratskih procedura.\nSimić je kazao da su Vlada Srbije i njena Kancelarija za KiM angažovali četiri advokata koji će braniti uhapšene Srbe, ali da trojica uhapšenih Srba nisu dobili pravnu pomoć koju su hteli i koja im je obezbeđena.\n"To što se izvlače na birokratske procedure ukazuje da se krše osnovna prava uhapšenih Srba", kazao je Simić za TV Prva.\nPodsetio je da su dobijene i zvanične informacije da su neki od uhapšenih teško pretučeni, te da Srpska lista zahteva da se oni pregledaju od strane srpskog medicinskog tima iz Kosovske Mitrovice, kako bi se utvrdilo njihovo stanje.\nKaže i da je u deset sati počeo sastanak Kriznog štaba kako bi se analizirala bezbednosno - politička situiacija i razmotrili dalji koraci.\nNoć na severu Kosovske Mitrovice protekla je mirno, ali su meštani uznemireni.\nDejan Vasić, advokat jednog od uhapšenih Dragiše Markovića, kaže za RTS da su uhapšeni Srbi trenutno smešteni u stanici u Prištini.\nHaradinaj slavi sa američkim diplomatama\n"Meni je to čudno jer se ubistvo dogodilo u Prištini. Mislim da bi u trebalo da se saslušaju u Mitrovici", rekao je Vasić dodajući da još nema informaciju za šta su oni tačno osumnjičeni.\nPrema njegovim rečima, Dragiša Marković već je bio saslušan u februaru u okviru istrage o ubistvu Ivanovića.\n"Već su dovoljno istražene sumnje. Nerazumno je da mu se ponovo ograničava kretanje", ističe advokat Vasić.\nOliver Ivanović je ubijen 15. januara oko 9.00 ispred sedišta svoje stranke u Kosovskoj Mitrovici.\nKosovo kosovska mitrovica srbi oliver ivanović priština dijalog beograd -priština\nGde je Radojič?\n25.11.2018. / 10:39\nBice mira onda kada siptari rarkrste sa Tacijem i Haradinajem a Srbi sa Vucicem i Dacicem...\nShvatimo da za Kosovo imaju dva resenja i nijedno nije dobro,prvo da iselimo sve nase ljude sa kosova i osiguramo im smestaj i egzistenciju jer ce ovome teroru biti izlozeni danonocno ili vojno resenje ali koordinisano sa Rusijom,dozvoliti im vojnu bazu u Nisu i onda odcepiti gde je vecinski Srpsko,a ove barabe iz Nato tj Kfora nema sanse da se umesaju,oni su tukli dok su znali da je Srbija slaba.Ja ne znam tko i zasto ceka sa Tuzbom protiv njih za naknadu stete koju su napravili


Mičel: Kosovska vojska nije pretnja Srbiji\nZamenik američkog državnog sekretara je rekao da SAD Srbiju vide kao osnovu čitavog Balkana.\nVes Mičel rekao je da je sa Vučićem imao otvoren razgovor.\nSAD su posvećene partnerstvu sa Srbijom i podržavaju njen put ka EU, rekao je Mičel.\n„Vidim veliku šansu za napredak u rešavanju problema koji se u regionu povlače godinama unazad. To je posao za sve nas i prilika za lidere u regionu“, rekao je Mičel.\nVučić: Kompromis da, poniženje ne\nPredsednik Srbije Aleksandar Vučić izjavio je nakon razgovora sa pomoćnikom državnog sekretara SAD za Evropu i Evroaziju Vesom Mičelom da je Srbija, kada je reč o odnosima Beograda i Prištine, spremna da razgovara o kompromisima i da može da prihvati kompromisno rešenje, ali poniženje naroda i uništenje države ne može.\nJanković: Vučić ponovo izneo neistinu\nJa sasvim sigurno nisam zvao Vučića, niti je on mene, rekao je za Radio Slobodna Evropa lider opozicionog Pokreta slobodnih građana Saša Janković, komentarišući izjavu Aleksandra Vučića koju je ovaj dao posle susreta sa Mičelom.\nNaime, Vučić je u sredu popodne u Zrenjaninu, nekoliko sati nakon sastanka sa Mičelom, uz napomenu da su mu “dvojica lidera opozicije javila šta su pričali na sastanku”, kazao:\n"Tema je bila da puste mene da rešim kosovski čvor, jer svi znamo da Kosovo mora da dobije nezavisnost. Dajte Vučiću 'vruć krompir', a onda ćemo ga na tome srušiti".\n“Ja ga sasvim sigurno nisam zvao, a ni on mene i mislim da je izrekao još jednu od njegovih neistina”, uzvratio je Janković.\nOsim njega od predstavnika srpske opozicije, sastanku sa Vesom Mičelom prisustvovali su i Dragan Šutanovac, koji je nedavno podneo ostavku na mesto predsednika Demokratske stranke, Vuk Jeremić, predsednik Narodne stranke i Dragan Đilas, nekadašnji predsednik DS-a i kandidat za gradonačelnika na beogradskim izborima 4. marta na listi Pokreta slobodnih građana.\nPrema rečima Saše Jankovića, u fokusu razgovora sa Mičelom nisu bile unutrašnje prilike u Srbiji, već regionalne teme, među kojima su bile pitanje stabilnosti na Zapadnom Balkanu i razrešenje odnosa između Beograda i Prištine.\n“U tom svetlu ja sam izneo stav Pokreta slobodnih građana da je zabluda da se kosovski problem ili bilo koje pitanje u našem regionu može rešavati u stanju diktature. Dakle, da su demokratske norme, demokratske institucije, demokratska država jedino rešenje za problem koji nas danas pritiska”, kaže Janković koji je taj stav izneo i na svom Tviter profilu nakon sastanka sa Mičelom.\nU osvrtu na Vučićevu izjavu koju je predsednik Srbije dao nakon sastanka sa Mičelom da ne veruje da će Priština formirati Zajednicu srpskih opština, Janković je rekao za RSE da je Zajednica srpskih opština realna.\n"Ljudska prava Srba na Kosovu, kao i eksteritorijalnost srpskih manastira (što je ideja koju sam izneo i u predsedničkoj kampanji 2017. godine) je nešto što je neupitno. Mi treba da vodimo politiku tako da krajnje rešenj bude rezultat te politike, a ne u suprotnosti sa atmosferom koja se u javnosti stvara", kaže lider Pokreta slobodnih građana.\nMičel se u sredu sastao i sa premijerkom Srbije Anom Brnabić, a dan ranije je, po dolasku u Beograd, razgovarao i sa šefom srpske diplomatije Ivicom Dačićem.\nPre sastanka sa Vučićem, Mičel se sastao sa premijerkom Anom Brnabić\nMičel je u Beograd doputovao iz Makedonije, gde je razgovarao s najvišim zvaničnicima te zemlje, dok je u ponedeljak u Prištini razgovarao s rukovodstvom Kosova.\nAmerički zvaničnik je u Prištini izjavio da je došao na Kosovo kako bi dao podstrek razgovorima Kosova i Srbije i odbacio kao netačne navode da je doneo predlog o rešavanju problema izmedju dve zemlje.\nMičel će posle Beograda, u sklopu balkanske turneje posetiti i Atinu i Nikoziju.


Putin pozvao Nikolića da poseti Moskvu\nBEOGRAD - Predsednik Ruske Federacije Vladimir Putin uputio je predsedniku Republike Srbije Tomislavu Nikoliću pozdrave i poziv da uskoro poseti Rusiju, saopštila je Pres služba predsednika Republike.\nPozdrave i poziv Putina predsedniku Surbije preneo je danas ambasador Ruske Federacije u BeograduAleksandar Čepurin.\nDetalji posete predsednika Nikolića Rusiji biće, kako se navodi, utvrđeni početkom decembra, kada u Beogradu bude boravio šef ruske diplomatije Sergej Lavrov.\nPredsednik Nikolić je zahvalio ambasadoru Čepurinu na tome što je Rusija juče prilikom glasanja u Generalnoj konferenciji Uneska o članstvu takozvane "Republike Kosovo" u toj organizaciji, još jednom pokazala da je iskreni prijatelj i saveznik Srbije.\nOn je posebno istakao da je dobro što nije došlo do apsurda i presedana da takozvano "Kosovo", koje nije međunarodno priznata država, postane član ove organizacije, jer bi to unelo nove podele i otvorilo vrata potpunoj politizaciji Uneska.\nPredsednik Republike i ambasador Ruske Federacije dogovorili su i detalje posete Ljubove Nikolajevne Globove, direktorke Rošotrudničestva i koordinatorke Rusije u projektu oslikavanja hrama Svetog Save u Beogradu.\n« Stefanović: Smenjen sam sa mesta šefa poslaničkog kluba; Čomić: Nije Zaplenjeno 65 kilograma ekstazija vrednog 250.000 evra »


U Srpskoj počinje primjena elektronskih recepata - Glas Zvornika\nU Srpskoj počinje primjena elektronskih recepata\nBANJALUKA – U Republici Srpskoj sutra bi trebala da počne primjena elektronskih recepata što će pojednostaviti rad zdravstvenog sistema i olakšati pacijentima dostupnost terapija, poručili su iz Fonda zdravstvenog osiguranja Srpske.\n– Zdravstveni radnici u ustanovama i apotekama su se u proteklom periodu, zajedno sa implementatorima projekta, intenzivno pripremali za realizaciju `e recepata`, a budući da je riječ o velikoj novini, Fond je oformio i operativni tim koji će im biti na raspolaganju. Osim radnika Fonda, na raspolaganju će biti i radnici zdravstvenih ustanova, a sve s ciljem da potencijalni problemi, poput neadekvatnog popunjavanja elektronskog recepta, budu prevaziđeni u optimalnom vremenu – navodi se u saopštenju Fonda.\n– Takođe, vodiće se računa da se ne osporavaju ni papirni recepti koje iz objektivnih razloga nije bilo moguće propisati i realizovati elektronski, na primjer u slučaju nestanka struje, prekida internet veze i slično – dodaje se u saopštenju.\n– Dosadašnji kartoni pacijenata zamjenjuju se elektronskim zdravstvenim kartonima koji sadrže sve podatke o pacijentu na jednom mjestu, nezavisno od toga u kojoj zdravstvenoj ustanovi su prikupljeni. Ljekari koji liječe pacijenta na jednom mjestu imaju detaljan uvid u pacijentovu istoriju liječenja, te važne podatke, poput podataka o alergijama, hroničnim oboljenjima, terapijama koje je primao… – objašnjavaju iz Fonda.


Eskalirala situacija s korona virusom: Prekinuta indonezijska liga u kojoj igraju i bh. fudbaleri – Sport Centar Eskalirala situacija s korona virusom: Prekinuta indonezijska liga u kojoj igraju i bh. fudbaleri – Sport Centar\nNedavno je donesena odluka da se nastavak indonezijskih Lige 1 i Lige 2 odgodi za dvije sedmice, ali situacija sa korona virusom je eskalirala i danas je to poništeno i prva dva ranga fudbala u ovoj zemlji prekinuta su na neodređeni period.\nIndonezija je jučer potvrdila 81 novi slučaj zaraze korona virusa, a zabilježeno je novih šest smrtnih slučajeva uzrokovanih virusom koji je izazvao pandemiju. Tako je jučer broj slučajeva skočio na 450, a smrtnih na 38.\nTime je Indonezija postala zemlja sa najviše smrtnih slučajeva u jugoistočnoj Aziji, zbog čega su poduzete mjere u cilju suzbijanja širenja korona virusa, a jedna od odluka je bila da se na neodređeni period prekinut fudbalske lige.\nU najvišem rangu indonezijskog fudbala nastupaju dvojica bosanskohercegovačkih fudbalera, a dres PSM Makassara nosi Šerif Hasić, koji je došao iz Mladosti, dok je Eldar Hasanović u redovima Persite Tangerang, gdje je stigao iz bijeljinskog Radnika.\neldar hasanovicindonezijakorona virusserif hasic\nAutor: Anel KERIĆ, prije 8 sati\nVeliki gest: Trener rukometaša Sloge obukao bijeli mantil i krenuo u borbu protiv korona virusa


Kako se navodi u saopštenju Međunarodne teniske federacije (ITF), Nastase će morati da plati i 10.000 dolara.\nTokom meča Rumunije i Velike Britanije u aprilu u Fed kupu, Nastase je vređao britansku teniserku Džoanu Kontu i selektorku En Keotavong i psovao je i pretio sudiji. On je, takođe, izneo i pogrdne komentare o nerođenom detetu američke teniserke Serene Vilijams.\nNastase neće moći da dobije akreditacije za mečeve i događaje koje organizuje ITF. Tu ne spadaju grend slem turniri i pojedini ATP i WTA turniri, jer nisu u organizaciji ITF. Nastase je rekao da su njegovi komentari bili šala i da su pogrešno protumačeni.\nOn je na konferenciji za novinare, u trenutku kada je teniserka Simona Halep odgovara na pitanje o trudnoći Serene Vilijams, na rumunskom rekao: "Videćemo koje će boje biti dete, čokolada sa mlekom možda".\nOn je posle toga u nekoliko navrata nazvao Kontu i Keotavong "kučkama" i psovao je ceo britanski tim.\nNastase je izbačen sa terena, a Konta se rasplakala, zbog čega je njen meč bio prekinut.


Адаптација | PU "Radost" Adaptacija dece jaslenog uzrasta na vrtić\n← Obaveštenje za roditelje – roditeljski sastanak\nObaveštenje – poziv →\nObjavljeno 14. septembra 2012. od strane cms_admin\nU PU „Radost“ u objektima „Žirafica“, „Maza i Lunja“ i „Švrća“ u toku je adaptacija dece jaslenog uzrasta na vrtić.\nSa planom i programom adaptacije roditelji su upoznati na roditeljskim sastancima za novoupisanu decu, u junu i avgustu, kada im je predstavljeno da će u toku prve nedelje septembra boraviti sa svojom decom u radnim sobama, a nakon toga da će se adaptacija individualizovati u odnosu na svako pojedinačno dete, sa tim da ce se produžavati boravak, postepeno, za svu decu.\nAdaptacija dece na vrtić odnosi se na – prihvatanje deteta da se odvoji od roditelja, da dete uspostavi nove oblike vezanosti (uspostavlja novu vezanost spram medicinske sestre-vaspitača), da se navikne na drugačiji dnevni ritam, da proširi svoja socijalna iskustva, i da uspostavi interakcije sa drugim vršnjacima i odraslim osobama.\nVažno je znati da dete svoje snage sada usmerava u pravcu ponovnog uspostavljanja ravnoteže u odnosu na narušenu potrebu za sigurnošću, u odnosu na nepoznati prostor, nepoznate osobe, drugačiji dnevni ritam, drugačije zahteve u odnosu na dete, drugačije vaspitne stilove novih odraslih osoba u okruženju i u odnosu na grupu dece koja uglavnom pokazuju slična ponašanja kao i ono, što često dete može uznemiriti ili mu otežati taj trenutak adaptacije. Pripremljenim „Programom adaptacije“ naš vaspitni kadar spremno i uspešno provodi roditelje i decu kroz period adaptacije oslanjajući se na dosadašnja iskustva i savremena saznanja.


NOVI SAD – Statistički podaci pokazuju da je poslednjeg meseca 2014. godine prosečna neto zarada u Srbiji bila nepunih 50.000 dinara i od novembarske je bila veća za oko 13 odsto. Iako je decembar mesec u kom se u malobrojnim i srećnim kolektivima isplaćuju i trinaeste plate (doduše u nekim državnim institucijama i preduzećima to se zove drugačije), bonusi, dodaci, ni poslednja prošlogodišnja plata nije bila dovoljna da popuni prosečnu potrošačku korpu za novembar, koja je bila oko 66.000 dinara. Drugim rečima, da bismo popunili osnovne potrebe, nedostajala nam je skoro polovina plate.\nNajveće plate u Vršcu,\nNajveću platu isplaćenu u decembru imali su programeri i konsultanti – 160.100 dinara (neto), zatim zaposleni u uslužnim delatnostima u rudarstvu, koji su kući odneli 140.681 dinar, prerađivačkoj industriji (134.011 dinara), proizvodnji računara, elektronskih i optičkih proizvoda (118.613 dinara), vazdušnom saobraćaju (109.132 dinara), a najmanju oni koji se bave iznajmljivanjem i lizingom – 22.072, objavio je „Dnevnik“. Posmatrano po gradovima i opštinama, najveća prosečna plata isplaćena je u Surčinu – 91.411 dinar, a prosek beogradskog regiona bio je 62.817 dinara. Vojvođanski prosek bio je manji – nepunih 49.500 dinara. U Vojvodini su najbolje prošli Vrščani, koji su zaradili 62.206 dinara, a dobre plate isplaćene su i u Senti – 55.662 dinara, Pećincima – 54.192 dinara, Kovinu – 53.374 dinara, Odžacima – 53.452 dinara, Apatinu – 52.248 dinara... Kako god, ove plate niže su od onih koje su nam isplaćene u decembru 2013, odnosno u decembru 2014. plate su nominalno manje 1,7 odsto nego istog meseca prošle godine, a realno za 3,3 procenta. Na to je verovatno uticala i primena Zakona o smanjenju zarada od 1. decembra.\nPodatak o visini prosečne decembarske potrošačke korpe nije objavljen do zaključenja ovog broja, ali nije teško zaključiti da ni s poslednjom prošlogodišnjom, većom nego obično, zaradom nije moguće dostići 66.119 dinara, koliko je trebalo izdvojiti za osnovne životne potrepštine u novembru. Očekivano, najbolja situacija je u glavnom gradu jer su Beograđani prosečnu korpu punili sa 1,27 prosečnih novembarskih zarada, a najgore su prošli Subotičani, kojima je za nabavku osnovnih životnih namirnica u novembru trebalo 1,79 prosečnih zarada. Istraživanje Asocijacije potrošača Srbije rađeno na uzorku od 60 namirnica u po tri supermarketa u tri najveća grada pokazalo je da je Beograd imao najpovoljnije cene, potom sledi Niš, dok je najskuplje bilo u Novom Sadu.\nBez plate 9.500 Vojvođana\nNa sve lošiji položaj radnika nedavno je upozorio i predsednik Saveza samostalnih sindikata Vojvodine Goran Milić, koji je rekao da su radnička prava sve manja, a zarade najvećeg broja zaposlenih veoma niske. On ističe da, na osnovu podataka Republičkog zavoda za statistiku, u oktobru u Vojvodni zaradu nije primilo gotovo 9.500 radnika od ukupno 267.357 zaposlenih, koliko je u okviru ove statistke. Po njegovim rečima, u Vojvodini je u tom mesecu zaradu do 20.000 dinara primalo 6.355 zaposlenih, do 25.000 dinara zaradilo je 8.387 zaposlenih. Plate veće od 150.000 primilo je 9.135 zaposlenih Vojvođana.\nNajteže u Alibunaru,\nŽitištu i Kovačici\nProsečna plata u decembru 2014. u Novom Sadu iznosila je 50.175 dinara i ona je bila gotovo jednaka kao godinu ranije. Interesantno je da su zaposleni u Odžacima minulog decembra imali zarade oko 20.000 dinara više nego pre godinu dana. A najniže plate u poslednjem mesecu prošle godine u Vojvodini imali su zaposleni u Alibunaru – 31.061 dinar, Žitištu – 31.145 dinara, Kovačici – 31.199 dinara.


Miss NetAuto 2017\nPočetna:: Galerija :: Kandidatkinje :: KANDIDATKINJE 2017\nOd 2004. godine, petnaesti put za redom posetioci našeg, ali i drugih prijateljskih sajtova svojim glasovima izabraće Miss NetAuto 2017, u izboru u kojem se bira automobil godine u Srbiji za 2018. godinu. Od devojaka koje su se kandidovale za titulu na ovaj način saznaćemo koje su najlepše.\nOd početka decembra 2017. do 31. januara 2018. godine, svaki učesnik u glasanju moći će da dodeli jedan glas kandidatkinji za koju smatra da zaslužuje da pobedi. Postupak glasanja je jednostavan, potrebno je samo da se čekira pored njene fotografije i sve ostalo obaviće kompjuter. Preko jedne e-mail adrese može da se glasa samo jednom. Na taj način dobićemo polufinalistkinje, među kojima će na završnoj manifestaciji, u februaru iduće godine da budu proglašene pobednice: Miss i Miss fotogeničnosti NetAuto 2017.\nJelena i Audi Q2\nNatalija i Kadjar\nJelena i Niro\nValentina i CX-5\nSonja i Juke\nAna i Ibiza\nJovana i Superb\nJelena i CH-R\nSlađana i Renegade\nMilica i Megane 4\nJelena i MCV\nDragana i X Trail\nSnežana i Amarok\nTijana i Jeep


Smrtna opasnost za Jevreje u Nemačkoj\nDW - 10.10.2019\nNa najveći jevrejski praznik posetioci sinagoge u Haleu za dlaku su izbegli masovno ubistvo od strane jednog neonaciste. Antisemitizam se ne smije banalizovati, komentariše glavna urednica DW Ines Pol. Više od 70 Jevrejki i Jevreja okupilo se u jednoj sinagogi na istoku Nemačke ...\nJEDAN DETALJ JE SPASIO DESETINE JEVREJA OD POLUDELOG NEONACISTE: Prenosio je NAPAD uživo, ovo se zna o njemu!\nVideo pucnjave u sinagogi i turskom restoranu sadržavao je i "manifest" sa rasističkim i antisemitskim komentarima Video snimak smrtonosne pucnjave u sredu u nemačkom gradu Hale objavljen je na mreži Tvič, gde ga je videlo oko 2.200 ljudi.\nAustrija pojačala mjere sigurnosti jevrejskih objekata\nNakon napada desničara na sinagogu u njemačkom Halleu, austrijske vlasti pojačale su osiguranje jevrejskih objekata U pucnjavi u njemačkom gradu Halleu ubijene su dvije osobe ispred sinagoge EPA - Ilustracija Nakon napada desničara na sinagogu u njemačkom Halleu, austrijske ...


“1 od 5 miliona” podržao zahtev BIRODI-ja da se uvedu jasna pravila razlikovanja važećih i nevažećih listića – Gerila\nGerila > Politika > “1 od 5 miliona” podržao zahtev BIRODI-ja da se uvedu jasna pravila razlikovanja važećih i nevažećih listića\nobjavljeno na Mar. 13, 2020 u 8:02 pm 13/03/2020\nPokret „1 od 5 miliona“ pruža punu podršku BIRODI-ju i njegovoj Inicijativi upućenoj Republičkoj izbornoj komisiji, kojom traži da se za predstojeće lokalne i parlamentarne izbore reguliše jasno razlikovanje važećeg i nevažećeg glasačkog listića, saopšteno je danas iz ovog pokreta.\n“Naime, dosadašnje odredbe davale su pravo članovima biračkih odbora da arbitrarno odrede za koga je birač hteo da glasa, odnosno kojoj listi ide glas na listiću koji nije popunjen u skladu sa zakonom i/ili sadrži crteže, parole, poruke, komentare ili su ostale liste precrtane. Umesto da ovakve listiće proglasi nevažećim, članovi biračkih odbora mogu da ovakav listić proglase važećim i dodele glas određenoj listi, upozorava BIRODI. Time se otvara mogućnost za zloupotrebe prilikom utvrđivanja rezultata glasanja i prekrajanja stvarne izborne volje građana”, navodi se u saopštenju.\nZato se, ističe se, Pokret „1 od 5 miliona“ pridružuje zahtevu BIRODI-ja da se uvedu jasne odredbe koje neće dozvoliti biračkom odboru da po sopstvenoj proceni tumači za koga je birač hteo da glasa, već da se svi listići na kojima su glasači crtali, precrtavali, ispisivali parole, proglase nevažećim.\n“Podsećamo i da smo RIK-u uputili zahtev za uvođenje elektronskih čitača ličnih karata na svakom biračkom mestu i njihovo umrežavanje sa biračkim spiskom, kako bi se na licu mesta proverilo da li je lična karta autentična. To smo tražili kako bi se izbegli „Ringišpil izbori“ – praksa glasanja bez lične karte ili višestrukog glasanja sa falsifikovanim ličnim kartama, što jeste prostor za krađu velikog broja glasova. Iako nas RIK čak ni posle devet dana nije udostojio odgovora, Pokret „1 od 5 miliona“ nastaviće borbu za jednu od tačaka „Sporazuma sa narodom“, a to su fer i slobodni izbori”, navode iz Pokreta “1 od 5 miliona”.


Nemačko tržište automobila poraslo za 5 odsto - Ekonomske Vesti\nNemačko tržište automobila poraslo za 5 odsto\n8. okt. 2014 8. okt. 2014 Andrija Matić automobili, automobilska industrija, Nemačka\nU septembru je u Nemačkoj prodato za 5 odsto više ličnih automobila nego u istom mesecu prošle godine, odnosno ukupno 260 100, saopštilo je Udruženje nemačke automobilske industrije.Od početka godine prodaja automobila na tom tržištu porasla je za 3 odsto na ukupno 2 281 700 automobila.\nIzvoz nemačkih marki u septembru je porastao za 1 odsto na 397 000 automobila izvezenih u tom mesecu. Rast izvoza od početka godine do kraja septembra iznosio je 4 odsto odnosno ukupno 3 263 400 automobila.\nUdruženje nemačke automobilske industrije tvrdi da narudžebe iz inostranstva ostaju robustne.\nProizvodnja automobila u Nemačkoj je za devet meseci porasla za 4 odsto na ukupno 4 246 000 komada.\nVeliki doprinos stabilnosti u nemačkoj automobilskoj indistriji daju dobri tržišni rezultati u SAD, Velikoj Britaniji i Kini, zaključuje to Udruženje i dodaje da se postepeni oporavak Zapadne Evrope nastavlja iako se zapaža hladjenje raspoloženja potrošača i industrije zbog geopolotičkih nesigurnosti.\n← Usporen pad prodaje automobila u Rusiji\nMoskovska kreditna banka sponzor ruske reprezentacije →\nIpak nije dan D


ZABRINUTOST ZBOG PISMA KONZULA REŠIĆA | SRNA\nZABRINUTOST ZBOG PISMA KONZULA REŠIĆA\nČIKAGO, 27. MAJA /SRNA/ - Srpsko-američka konferencija liderstva iz Čikaga izrazila je ozbiljnu zabrinutost povodom pisma generalnog konzula BiH u ovom gradu Elvira Rešića odboru za javne škole lokalnog Distrikta 64 u pokušaju da zastraši i izvrši pritisak povodom odluke o promjenama u školskom programu istorije koja je, na inicijativu porodice Ristić iz Zavidovića, donesena u skladu sa ustanovljenim smjernicama i procedurama.\n"Javne škole u SAD su jednice lokalne uprave, zaštićene čak i od miješanja sudova u svojim internim akademskim poslovima", navodi se u saopštenju Konferencije.\nU saopštenju se dodaje da je, "prema imperativu principa međunarodnog prava nemiješanja, na sličn način i diplomatskim predstavnicima zabranjeno da se miješaju u unutrašnje poslove države u kojoj su akreditovani".\n"Time se Rešićevim pismom koje je upućeno školskom odboru Distrikta 64 i usmjereno na njegovu odluku o školskom programu prevazilazi njegova konzularna funkcija i ograničenja dozvoljena međunarodnim pravom", piše u saopštenju.\nKonferencija precizira da Rešićevo ponašanje može da predstavlja miješanje u unutrašnje poslove SAD kao direktno kršenje člana 55 Bečke konvencije o konzularnimn odnosima, člana 41 Bečke konvencije o diplomatskim odnosima i Deklaracije Generalne skupštine UN o nedopustivosti miješanja u unutrašnje poslove država.\n"Osim toga, prema našim saznanjima od visokih zvaničnika Ministarstva spoljnih poslova u Savjetu ministara, Rešić je postupio bez konsultovanja ili odobrenja od sopstvenog Ministarstva i direktno nadređenih, čime se umiješao u lokalne, suverene poslove izvan okvira svojih ovlaštenja i nadležnosti Generalnog konzulata", napominje se u saopštenju.\nKonferencija navodi da se "nada da će Rešić obavljati svoje dužnosti u konzularnom distriktu Čikaga na način koji je u skladu sa njegovm diplomatskim statusom, potpuno u skladu sa međunarodnim pravom i bez predrasuda prema bilo kom konstitutivnom narodu u BiH, kojima je obavezan da služi".\nŠkolski distrikt Park Ridž u Čikagu je nakon žalbe porodice Ristić porijeklom iz Zavidovića promijenio školski program istorije u kojem je ranije bilo navedeno da je Srbija "izvršila agresiju na BiH i da je predsjednik Srbije Slobodan Milošević odgovoran za genocid u BiH", dok je termin "genocid" sada zamijenjen pojmom ekstremno surov, nasilan akt.\nSrednjoškolka Katarina Ristić iz Čikaga je svojim radom uspjela izdejstvovati da se u tamošnjim udžbenicima promijeni lažno pisanje o ratu u BiH.\nOna je rekla da je imala samo 15 godina kada je dobila zadatak da napiše seminarski rad o temi "Genocid nad Bošnjacima devedesetih", da je o ratu u BiH znala samo ono što joj je ispričao otac Ranko, a to je da im je u BiH zapaljeno sve, da joj je baka Koviljka Pašalić silovana, pa ubijena u Vozući 1993. godine.\nOd kada su mediji objavila da je Katarina promijenila školski program lažne istorije o ratu u BiH, ona i njen otac dobijaju prijetnje smrću od islamskih organizacija i pojedinaca.


GORAN VESIĆ: Za nekoliko dana biće 20 odsto vakcinisanih Beograđana - mediji.net\nZamenik gradonačelnika Goran Vesić izjavio je da je u Beogradu do sada vakcinisano 285.665 građana, a revakcinisano 146.443 njih.\n- To znači da ćemo u narednih nekoliko dana biti na 20 odsto punoletnog stanovništva Beograda koje se vakcinisalo i 10 odsto koje je primilo drugu dozu vakcine - rekao je Vesić za TV K1.\nOn je dodao da je učešće Beograda u vakcinaciji na nivou republike, 29,4 odsto.\n- Sve nam to daje za pravo da insistiramo na radu ugostiteljskih objekata - rekao je Vesić.\nOn je dodao i da je u...\ngoran vesicAktuelna tema\nBrnabić: Ako se nastavi stabilizacija, nastava se vraća u škole 19. aprila\nPremijerka Srbije Ana Brnabić izjavila je da očekuje da se "deca 19. aprila vrate u škole" dodajući da će se tokom ove nedelje razgovarati o nastavku rada ugostiteljskih objekata u zatvorenom prostoru.\nNATO je uputio zvaničan zahtev vlastima u Tirani da se pripadnici Albanskih oružanih snaga vakcinišu isključivo vakcinom protiv korona virusa kompanije „Fajzer-Biontek”. Taj zahtev upućen je jer se, navodi se, u Albaniji građani vakcinišu sa nekoliko vakcina različitih proizvođača, među kojima su i...\nAustralija je odustala od cilja vakcinacije gotovo celokupne populacije od 26 miliona ljudi do kraja godine, nakon saveta ljudima mlađim od 50 godina da se vakcinišu „Fajzerovom” vakcinom umesto „AstraZenekinom”. Australija, koja se najviše oslanjala na „AstraZenekinu” vakcinu, ne planira da postavi...


Sečanjska gimnazija: Nova školska godina teče bez problema - NMR Info\nKreirano okt 20, 2017\nSrednja škola Vuk Karadžić u Sečnju takođe je pretrpela znatnu štetu nakon što je višednevno nevreme zadesilo ove krajeve. Krovovi su stradali, a saniranje štete će značajno koštati ovu ustanovu.\nIz škole javljaju da se nova školska godina odvija uobičajeno, i da se radovi sanacije odvijaju prema planu.\nIskoristili smo priliku da tim povodom obiđemo školu i porazgovaramo sa direktorkom ove škole Zoricom Novaković, te saznamo kakva je trenutna situacija po pitanju ostalih instalacija ali i drugih planova koje ova škola ima.\nZorica Novaković,direktorka Srednje škole „Vuk Karadžić“ Sečanj\nRadovi su u toku, šteta dosta košta. Na koji način će škola uspeti da se izbori sa tim?\nBudući da postoji određena procedura pre nego što osiguravajuća kuća kod koje je škola osigurana prebaci novac, morali smo naći privremeno rešenje. Angažovala sam radnike ZLRG „Jamss“ da postave plastične cerade na oštećeni deo krova, te smo na taj način sprečili da šteta bude još veća, jer je tih dana padala kiša. Sada su, kao što vidite, radovi na krovu u toku, i nadamo se da će do kraja nedelje biti završeni.\nKakva je situacija sa grejanjem, da li je ono spremno za grejnu sezonu?\nImamo sreće sa vremenom, da su prošle nedelje bile ovakve dnevne temperature, pitanje grejanja se ne bi ni postavljalo. Mi smo pre početka grejne sezone obavili redovnu proveru unutrašnje gasne instalacije, zamenili sat i dobili licencu, tako da od ponedeljka to sve savršeno funkcioniše. Međutim, kako su jutarnje temperature prošle nedelje bile prilično niske, a pripreme za bezbedno puštanje gasa u toku, mi smo skratili časove da bismo zaštitili decu. Jer naravno, šta god da je u pitanju, o čemu god da je reč, deca su nam uvek na prvom mestu, ona su nam najvažnija.\nKada je u pitanju plaćanje računa, besplatan prevoz i druge potrebe škole, da li je Lokalna samouprava ispoštovala svoj deo prema vama?\nHtela bih da naglasim da imamo dobru saradnju sa lokalnom samoupravom, da tzv. školski autobusi redovno saobraćaju i da je besplatan prevoz mnogim učenicima omogućio dalje školovanje, da se materijalni troškovi prema školama redovno izmiruju, što znači da nemamo nikakvih dugovanja ni prema kom dobavljaču, i da su pronađena adekvatna i konkretna rešenja za neke probleme koji su nas godinama opterećivali.\nU našoj školi postoje, kao što znate, tri obrazovna profila: gimnazija (opšti tip), ekonomski tehničar i automehaničar, a želeći da našoj deci pružimo veću mogućnost izbora, upravo završavamo elaborat za novi obrazovni profil, konkretno, za mehaničara grejne i rashladne tehnike. Mi smo, da tako kažem, mala škola, nastavu pohađa oko 200 učenika, ali je značaj koji ova škola ima za opštinu ogroman, jednostavno – neprocenjiv. Imamo sjajnu decu i odličan stručni kadar, a najbolji putokaz za to kako se radi u školi je procenat učenika koji upisuju željene fakultete, kao i procenat onih koji potom te iste fakultete i završavaju. Taj procenat varira iz godine u godinu, ali je najčešće preko 90%, što je, morate priznati, izuzetan uspeh.\nImaju li prostora za još neke aktivnosti i šta im je na raspolaganju?\nUčenici se u toku školovanja uključuju u mnoge nastavne i vannastavne aktivnosti. Svake godine učestvujemo na takmičenjima koja organizuje Ministarstvo, kvizovima, konkursima, projektima i na njima postižemo zapažene rezultate. Svoje posebne sklonosti i interesovanja učenici ispoljavaju u sekcijama (literarna, dramska, recitatorska, novinarska), a plodove tog rada imamo priliku da vidimo na školskim priredbama i u školskom časopisu.\nNa koje savremene uslove za rad može da računa vaša škola?\nMaksimalno se trudimo da učenicima obezbedimo što bolje uslove za rad, redovno pratimo konkurse preko kojih smo uspeli da nabavimo savremena nastavna sredstva, kao što su lap topovi, interaktivne table, video bimovi. Obezbedili smo, takođe, bespalatan WiFi, signal pokriva celu zgradu osim fiskulturne sale i priključili smo se na AMRES (Akademska mreža Republike Srbije).\nKada je reč o školskim putovanjima i izletima. Šta vam je trenutno u planu?\nU toku školske godine za sve učenike organizujemo odlaske u neko od beogradskih ili novosadskih pozorišta, obilazak Sajma obrazovanja i Sajma automobila, posete zatvorenom bazenu u Zrenjaninu. Pored toga, svake godine učenike prvog razreda vodimo na besplatan izlet na Frušku goru, a odlične i one učenike koji su postigli zapažene rezultate u prošloj školskoj godini nagradimo jednodnevnim izletom u neki od obližnjih gradova. Upravo smo prošlog vikenda proveli jedan divan dan u Vršcu, učenici su prezadovoljni i još uvek sređuju utiske.


Referentna kamatna stopa smanjena na nivo od 6,0 odsto | PROPISI.NET | Svi propisi Republike Srbije online\nNaslovna Finansije Referentna kamatna stopa smanjena na nivo od 6,0 odsto\nReferentna kamatna stopa smanjena na nivo od 6,0 odsto\nIzvršni odbor Narodne banke Srbije odlučio je na sednici od 11.06.2015. godine da referentnu kamatnu stopu smanji za 0,5 procentnih poena, tako da ona od danas iznosi 6 odsto.\nIzvršni odbor je konstatovao da se inflacija kreće ispod donje granice dozvoljenog odstupanja od cilja, kao i da se u drugoj polovini godine očekuje njen povratak u granice cilja. Tome će, uz do sada preduzete mere monetarne politike, doprineti uticaj regulisanih cena i cena naftnih derivata, koje su u prethodnom periodu imale privremeno dezinflatorno dejstvo.\nDonoseći odluku da smanji referentnu kamatnu stopu, Izvršni odbor je imao u vidu da na srednji rok preovlađuju dezinflatorni pritisci po osnovu agregatne tražnje i cena u međunarodnom okruženju i na svetskim tržištima primarnih proizvoda. Dezinflatorni pritisci su dodatno pojačani po osnovu restriktivnije fiskalne politike, ali i efekata kvantitativnog popuštanja Evropske centralne banke, što, uz očekivanu prvu uspešnu reviziju programa s Međunarodnim monetarnim fondom, pozitivno utiče na premiju rizika zemlje i percepciju investitora prema ulaganjima u Srbiju. Uz nizak deficit tekućeg računa, to ima pozitivan uticaj na stabilnost kursa i kretanja na deviznom tržištu, ocenio je Izvršni odbor.\nIzvršni odbor ocenjuje da će nastavak ublažavanja monetarne politike pozitivno delovati na kreditnu aktivnost i očekuje adekvatnu reakciju banaka kroz smanjenje kamatnih stopa na kredite, posebno na njihove dinarske plasmane, kako bi se podržao rast ekonomske aktivnosti u narednom periodu.\nIako su kretanja u međunarodnom okruženju povoljnija, pre svega sa stanovišta povećane globalne likvidnosti, još su prisutne neizvesnosti koje zahtevaju oprezno vođenje monetarne politike, upozorio je Izvršni odbor.\nU narednom tekstu dati su podaci za navedene kamatne stope na bazi referentne kamatne stope u toku 2015. godine.\nPrema odredbama Zakona o zateznoj kamati („Sl. glasnik RS“, broj 19/12), na iznos duga koji glasi u dinarima, stopa zatezne kamate utvrđuje se na godišnjem nivou, u visini referentne kamatne stope Narodne banke Srbije uvećane za osam procentnih poena (član 3. Zakona). Na osnovu ove odredbe i promenjenog iznosa referentne kamatne stope, zatezna kamata je utvrđena u visini od 14,0% (6,0 + 8,0). Kretanje zatezne kamate u 2015. godini dato je u narednoj tabeli:\nPregled stopa zatezne kamate u 2015. godini (za dug u dinarima)\nod 12. 5. 2015. do 11.6.2015.\nod 12. 6. 2015.\nNa osnovu ovih odredaba i promenjene referentne kamatne stope od 6,0%, kretanje pomenutih kamatnih stopa u 2015. godini dato je u narednoj tabeli:\nod 1. 1. do 11. 3. 2015\nod 11. 5. 2015. do 10.6.2015.\nod 11. 6. 2015.\nNaredna sednica Izvršnog odbora NBS na kojoj će se odlučivati o referentnoj kamatnoj stopi biće održana 9. jula 2015. godine.


Pioniri kreću u pohod na Stari kontinent\nSutra, u subotu 13. jula u Sofiji, u Bugarskoj počinje II Evropsko prvenstvo za pionire. U A grupi će igrati Bugarska, Finska, Turska, Rumunija, Belorusija i Francuska, a u B grupi Poljska, Italija, Češka, Rusija, Grčka i Portugalija. II EP 2019. u konkurenciji pionira odigraće se 13 – 21. jula u dvoranama Hristo Botev i Armejec.\nPionirima Srbije peto mesto u Sofiji\nMuška pionirska reprezentacija Srbije zauzela je peto mesto na Balkanskom prvenstvu 2019. u Sofiji. Srbija je u meču za peto mesto, a drugi put na turniru, savladala Moldaviju sa 3:1, po setovima 25:16, 19:25, 25:22 i 25:16.\nPioniri Srbije za peto mesto protiv Moldavije\nMuška pionirska reprezentacija Srbije igraće u meču za peto mesto na Balkanskom prvenstvu 2019. u Sofiji protiv Moldavije. Moldavija je danas, u razigravanju za plasman 5 – 7. mesta, pobedila Crnu Goru sa 3:2, po setovima 19:25, 25:22, 25:23, 14:25 i 15:12.\nPioniri u nedelju za peto mesto\nMuška pionirska reprezentacija Srbije boriće se u nedelju, 7. jula za peto mesto na Balkanskom prvenstvu 2019. u Sofiji protiv pobednika meča Crna Gora – Moldavija. Srbija je danas, u poslednjem, 3. kolu A grupe, savladala Moldaviju sa 3:1, po setovima 25:18, 25:15, 22:25 i 25:15.\nPioniri sa Moldavijom za treće mesto u grupi\nMuška pionirska reprezentacija Srbije pretrpela je drugi poraz na Balkanskom prvenstvu 2019. u Sofiji. Bugarska je danas, u 2. kolu A grupe, pobedila Srbiju sa 3:1, po setovima 25:13, 26:28, 25:15 i 25:18.


Posle sjajnog transfera, Juve dovodi još jednu zvezdu, ovako će izgledati kraj prelaznog roka! - Sportske.net\nPosle sjajnog transfera, Juve dovodi još jednu zvezdu, ovako će izgledati kraj prelaznog roka!\nGotovo je sigurno da će otvoriti mesto u napadu, a planiraju još jedno ili dva pojačanja.\nGotovo, Juve dogovorio najveće pojačanje!Italijani javljaju, ništa od velikog povratka, "Stara dama" digla ruke!Sari skraćuje spisak - Sedmorica na prodaju u Juventusu!Kladionice rekle, Liverpul tek treći favorit za odbranu LŠ?Feneru skup Ozil, ali imaju sredstava za "Bjankonera"?\nJuventus neće stati, nakon završenog posla oko De Lihta. Naime, Holanđanin nije poslednje pojačanje italijanskog šampiona, koji je uz štopere De Lihta i Demirela, doveo bez obeštećenja Remzija, Rabioa i povratnika Bufona, kao i mladog Luku Pelegrinija iz Rome koji će biti prosleđen na pozajmicu.\nSada se direktor Paratići okreće ofanzivi, od Pogbe su odustali, trebalo bi da prodaju Mandžukića i verovatno pozajme Iguaina, kako bi otvorili mesto u napadu.\nPogađate, u pitanju je Mauro Ikardi, spremni su da plate 50 miliona za bivšeg kapitena Intera, najveći rival traži 10 više, ali su već otpisali "Maurita", a novac im je hitno potreban za Lukakua.\nJuve sada želi što pre da završi prelazni rok, meta ostaje Kjeza koji ima dogovor sa klubom, ali Fiorentina traži previše novca. I on i Zaniolo iz Rome su igrači koji predstavljaju budućnost italijanskog fudbala, Juventus motri na obojicu ali neće plaćati basnoslovne sume, mada je moguće da Iguaina menja za Zaniola.\nUz sve ove promene, čeka se da neko plati 60 miliona za Kansela, a umesto njega biće dovede Darmijan iz Junajteda, kao alternativa za mesto desnog i levog beka. Ako ode Kanselo, uz De Šilja, Sari planira da koristi Kuadrada kraj desne aut linije.


“Caribrod” savladao “Mladost” na startu prolećnog dela prvenstva - Far\nU 12. kolu Kvalitetne A lige Stonoteniskog saveza centralne Srbije, stonoteniseri “Caribroda” savladali su juče u Dimitrovgradu ekipu “Mladosti” iz Bosilegrada rezultatom 4:1.\nAleksandar Sokolov je u uvodnom meču bio bolji od Nikole Zaharijeva sa 3:0, a zatim su Nenad Stojanov i Boban Stanulov identičnim rezultatom nadigrali Luku Nikolova i Bratislava Stojimenova. Luka Nikolov je pobedom od 3:1 nad Bobanom Stojanovim smanjio prednost domaćina, ali je u narednom meču njegov klupski kolega Nikola Zaharijev u duelu sa Zoranom Vasilovim propustio šansu da meč učini zanimljivijim ponajviše zbog sopstvenih grešaka i neiskustva i “Caribrod” je upisao dva boda.\nVladimir Dončev iz pobedničkog tabora je rekao za portal FAR da je meč sa mladom i perpektivnom ekipom “Mladosti” poslužio kao dobra uvertira za nastavak prvenstva i borbu za drugoligaški status.\nTrener gostujuće ekipe Nikola Taleski je uprkos porazu bio zadovoljan igrom svojih izabranika kojima je, kako kaže, nedostajala smirenost i koncentracija u bitnim momentima meča i dodao da će akcenat na treninzima u narednom periodu biti upravo na tom segmentu. On je, takođe, istakao da će njegov tim pružati bolja izdanja kako vreme bude odmicalo.\nU sledećem kolu koje je na programu narednog vikenda, “Caribrod” gostuje “Vlasini” u Vlasotincu, dok će bosilegradska “Mladost” dočekati nišku ekipu “Medijana 2”.\n“Caribrod” dočekuje “Mladost” na otvaranju prolećnog dela sezone Stonoteniseri „Caribroda“ savladali „Mladost“ u Bosilegradu sa 4:1 Stonoteniseri „Caribroda“ slavili u Vranju Stonoteniseri „Caribroda” poraženi rezultatom 4:3 od „Puste Reke”\n2020BosilegradcaribrodDimitrovgradKvalitetna A ligaNikola TaleskiprvenstvoSportSTK CaribrodSTK MladostStoni tenisStonoteniski savez centralne SrbijeVladimir Dončev


Kisić Tepavčević o testiranju zbog putovanja, ali i tome zašto se ne preporučuje test na sopstveni zahtev - Naši u svetu\nObjavljeno 17/05/20 u 12:00\nDrugi talas je izvestan, ali ne treba da paničimo, već da ga spremno dočekamo. Nemamo drugih evidentiranih žarišta osim Jure i epidemijski tok ide povoljnim tokom, i očekivanim za ovo doba godine, rekla je u jutarnjem programu TV Prva dr Darija Kisić Tepavčević.\n– Može da dođe do manjih fluktuacija, nijedan pad nije linearan, ali se ne očekuje porast u narednom periodu. Uspeli smo da prebrodimo prvi, najjači udar, čak i da dođe do drugog talasa nikada više ne može da bude jak kao što je bio prvi – kaže dr Kisić, prenosi Blic.rs.\n– Sva je prilika da ovaj virus neće nestati, naučićemo da živimo sa njim, ali to sporadično pojavljivanje ne treba da nas zabrinjava – kaže ona.\nDoktorka dodaje da se svi nadaju da tokom leta neće biti slučajeva korone, ali da i to ne bi trebalo mnogo da nas brine, ako se pojave sporadični slučajevi, jer je to slučaj i sa gripom.\nOna misli da će ubuduće, ako se korona virus vrati, verovatno prolaziti sa posledicama poput obične prehlade.\nTestiranje na lični zahtev ne preporučujemo, kaže Kisić, jer je negativan test, koji su mnogi u svetu radili zbog psihiloškog pritiska dovodili do njihovog opuštanja, i nepoštovanja mera, pa su bili u riziku da se zaraze već istog dana.\nAko je testiranje potrebno zbog poslovnih putovanja ono se može obaviti u domovima zdravlja i institutima za javno zdravlje. Za maloletne i studente je besplatno, dok se za ostale cena kreće oko 6.000 dinara.\n– Drugi talas je izvestan, ali ne treba da paničimo, već da ga spremno dočekamo – kazala je Kisić, i dodala da fizička distanca, pranje ruku i nošenje maski čuva zdravlje svih nas.


Održala je Crvena zvezda obećanje, nije se osvrtala na razne kalkulacije u vezi plasmana u ULEB kup, i pobedom u Celju nad Pivovarnom Laško rezultatom 62:60 obezbedila (u meri u kojoj je mogla u ovom trenutku), učešće u ULEB kupu sledeće sezone.\nA da su igrači Aleksandra Trifunovića znali rezultate na ostalim mečevima, koji su odlučivali o konačnom poretku ligaškog dela Jadranske lige, možda se ne bi toliko trudili da u veoma tvrdom duelu savladaju upornog domaćina. Prva četvrtina protekla je u dominaciji Laškog, koji je iskoristio loš šut gostiju i, pre svega zahvaljujući koševima Amerikanca Simsa, stekao prednost od devet poena.\nIpak, Zvezda se budi u drugoj četvrtini, primenjujući ovoga puta uspešno ono na čemu Trifunović insistira tokom čitave sezone, a to je, sada već čuvena, čvrsta odbrana. Crveno-beli su do kraja poluvremena uspeli da preokrenu rezultat, dozvolivši protivniku samo sedam poena u drugoj četvrtini.\nOstatak meča protekao je u veoma izjednačenoj igri, pri čemu se Laško konstantno nalazili u vođstvu, ali prednosti domaćina nije prelazila četiri poena, da bi na kraju Beograđani u dramatičnom finišu obezbedili dva boda za četvrto mesto. Iz ULEB kupa crveno-bele može sada da izbaci samo neki naučno-fantastični scenario: Da Bosna ili Zadar osvoje završni turnir Jadranske lige u Beogradu...


Miloš Vazura na slobodi – Centar za istraživačko novinarstvo Srbije\nNakon saslušanja u Drugom javnom tužilaštvu zbog sumnje da je nelegalno držao oružje, generalni direktor FK Partizan Miloš Vazura pušten je na slobodu\nDrugo javno tužilaštvo u nedelju uveče odredilo je pritvor od 48 časova Milošu Vazuri, generalnom direktoru FK Partizan, nakon što ga je policija iste večeri privela zbog nelegalnog posedovanja pištolja.\nVazurin advokat Veljko Delibašić rekao je za Centar za istraživačko novinarstvo Srbije (CINS) da je Vazura pušten na slobodu. On je ranije demantovao navode medija da je sa Vazurom priveden i pripadnik njegovog obezbeđenja.\nDelibašić kaže da ne očekuje da će protiv Vazure biti pokrenut postupak.\nU međuvremenu, Fudbalski klub Partizan izdao je saopštenje u kojem ističu “svoju opredeljenost poštovanju zakona i načela na kojima počiva pravna država”, te da ne žele da utiču na rad pravosudnih organa i da će biti u prilici da se obrate javnosti sa više informacija tek u narednim danima.


NCR gradi tehnološki kampus u Srbiji\nNa Novom Beogradu označen je početak gradnje najsavremenijeg tehnološkog kampusa koji podiže američka kompanija NCR.\nInvesticija u novi kampus je vredna oko 90 miliona dolara.\nSvečanosti su prisustvovali predsednik Srbije Aleksandar Vučić, premijerka Ana Brnabić, ambasador SAD u Srbiji Kajl Skot, predsednik korporacije NCR Majkl Hejford, COO korporacije NCR Oven Salivan, viša potpredsednica za korporativni marketing, komunikacije i eksterne poslove korporacije NCR Marija Živanović-Smith i generalni direktor kompanije NCR za Srbiju i direktor za marketing i spoljne poslove za Evropu, Bliski istok i Afriku Stefan Lazarević.\nU kampusu će moći da radi više od 4.200 ljudi.\nPri projektovanju kampusa predviđeno je korišćenje najnovijih tehnologija i moderan radni prostor. Imaće dodatne sadržaje poput prostorija za relaksaciju, prenosi RTV.\nNCR korporacija je vodeća kompanija u oblasti softvera i pružanja usluga u sektoru finansija, maloprodaje, ugostiteljstva i telekomunikacija.\nTa korporacija ima oko 34.000 zaposlenih i posluje u 180 zemalja. Sedište NCR-a je u Atlanti, u američkoj državi DŽordžija.\nNCR u Srbiji posluje već osam godina i zapošljava trenutno više od 3.100 većinom mladih i talentovanih ljudi, koji se bave rešavanjem najrazličitijih tehnoloških izazova i pružaju podršku klijentima širom sveta.\n“NCR ulaže u Srbiju zbog dobre investicione klime, ali i odličnih radnika”, poručio je predsednik i izvršni direktor te kompanije Majkl Hejford, na ceremoniji kojom je obeležen početak izgradnje na Novom Beogradu najsavremenijeg tehnološkog kampusa NCR-a u Evropi.\nHejford je rekao da je kancelarija u Beogradu najveća njihova kompanija u svetu i da u Srbiji imaju najviše zaposlenih, uključujući i kampus u Atlanti. "Mislim da će to biti najlepša zgrada koju imamo u svetu. Biće odlično mesto za rad, ali nas, kao kompaniju, ne čine naše zgrade, već ljudi", istakao je Hejford.\nOperativni direktor NCR Oven Saliven rekao je da Srbi imaju pobedničku tradiciju, kao na primer u košarci, ali da je taj duh prepoznao i kod rukovodstva i kod svih zaposlenih u NCR u Srbiji. Kako ističe, kada je došao u Srbiju bio je impresioniran i kvalitetom zaposlenih i činjenicom da se u kol-centru govori na 17 jezika, ali i energijom koju su zaposleni uložili.\nPrema rečima ambasadora SAD Kajla Skota, kompanije iz SAD uložile su do sada četiri milijarde i zaposlile više od 20.000 ljudi.\n"Nijedna kompanija kao NCR nije zabeležila ovakav rast", dodao je ambasador SAD.\nJapan: Testiran voz koji će dostizati brzinu od 400 km/h\nPo bogatstvu ispred Silicijumske doline od država jedino Katar\nRusija pravi svoj internet


U Banjaluci predstavljena izložba “Povratak u svijet iluzije” - Glas Srpske\nSrna 28.05.2020 22:00\nBANjALUKA - U Muzeju Republike Srpske u Banjaluci večeras je predstavljena izložba “Povratak u svijet iluzije”, koja ruši stereotipe i promoviše učenje kroz otkrivanje i neposredan kontakt s naučnim izazovima.\nDirektor Muzeja Srpske Miladin Savić rekao je novinarima da je ova izložba, samo pod nazovom “Otključaj svijet iluzije i nauke” otvorena prije dvije godine na Dan grada Banjaluka - 22. aprila, te da je izazvala opšte oduševljenje u gradu Banjaluci, Srpskoj i BiH.\n“Nakon tri mjeseca kada su institucije kulture imale samo onlajn programe, ovo je praktično prvi događaj otvoren za publiku u našem gradu i pozivam građane da posjete ovu izložbu”, rekao je Radojičić.\n“Još nisu dozvoljeni koncerti, predstave, veća okupljanja, ali Muzej Srpske i Narodna univerzitetska biblioteka već mogu da rade i radujem se svemu novom što će nam biti predstavljeno. Vjerujem da banjalučka publika željno očekuje različita događanja”, rekao je Radojičić.\nPrema njegovim riječima, večerašnji događaj i postavka “Povratak u svijet iluzije” nastavak je veoma posjećene i popularne izložbe, tako da je to razlog više da se dođe u Muzej Srpske.\n“Igramo se sa optičkim iluzijama, igramo se sa našim poznavanjem semih sebe i svojih čula i koliko ne možemo da vjerujemo onome što naše oči vide”, navela je ona.\nSanja Pupac je istakla da su se u Muzeju ove godine malo više fokusirali na to “uslikaj se i okači na društvene mreže”, odnosno promociju Muzeja i onoga što je urađeno.\n“S obzirom da omladina teži tome i u Muzeju smo išli u korak sa trendovima i tome se prilagodili”, naglasila je ona.\nPortparol “M:tela” Milica Kondić rekla je da je ova kompanija kao sponzor podržala izložbu s obzirom da su kultura i umjetnost važan stub svakog društva.\nPrema njenim riječima, “M:tel” kao društveno odgvorna kompanija želi da podrži što više događaja iz oblasti kulture.